Sfinţi — Savanţi în 


Dicţionarul Savanţii Lumii Cred în Dumnezeu 


ABUSERIDZE, Saint Tbeli (Sec. al XIII-lea) 

Teolog, imnograf, astronom, specialist în cronologie şi matematică, în muzica 
sacră. Sfânt georgian. A fondat Biserica Sfântul Gheorghe din Khikhani. Sărbătorit la 
17 August. V. Laporte, p.420. A studiat la Acad. Gélati. Lucrări: Cronicile: 
comentarii complete şi reguli; Noul miracol al marelui martir George. A contribuit 
mult la dezvoltarea culturii georgiene, a vieţii creştine din Georgia. Detalii: 
Machitadze, Archpriest Zakaria (2002), Saint Tbeli, Abuseridze, The Lives of 
the Georgian Saints, «orthochristian.com/7311.html». 


Bibliografie: 

Datele bibliografice complete sunt în textul articolului ABUSERIDZE, Saint 
Tbeli. 

Cele prescurtate în textul articolului sunt redate mai jos. 


Laporte » Laporte, Claude, Tous les saints de l’ Orthodoxie, [Ed.] Xenia, [Elveţia, 
2008]. 


ALBERTUS MAGNUS, Sfântul (1193/1200-1280) 

„[Sfânt]. Teolog, filosof scolastic, mineralog şi naturalist german. Studii de 
chimie şi alchimie. Autor a numeroase lucrări de botanică, zoologie, climatologie — 
reunite într-o cunoscută Enciclopedie, conținând texte comentate după Aristotel”. 
V. Personalităţi II, p. 6. „Filosof şi savant german. [Călugăr] dominican, predă în 
diferite mănăstiri germane, apoi la Paris (1245-1248) şi la Köln (1248-1254), difuzând 
şi explicând gândirea lui Aristotel, pe care încearcă să o apropie de Creştinism. Toma 
De Aquino (v. infra) i-a fost elev. Opera filosofică a lui Albertus Magnus, de 
dimensiuni considerabile, este alcătuită mai ales din comentarii; tradiția îi atribuie şi 
cercetări de chimie (descoperirea acidului azotic, afinarea aurului).” V. Larousse |, 
p. 69. „Cronicile acestei perioade [Sec. al XIII-lea] consemnează construirea de către 
Albertus Magnus a unui automat android, capabil să meargă şi să emită sunete”. 
V. Larousse l, p. 121. 

Referindu-se la mari savanți creştini, prezentând ca modele pe Edith Stein şi pe 
Albert Cel Mare, Papa Ioan Paul al II-lea afirmă: „Ei au căutat adevărul cu pasiune şi 


nu au ezitat să îşi pună capacitatea intelectuală în slujba Credinței, mărturisind că 
Rațiunea şi Credinţa sunt legate şi se inspiră reciproc."Celebra FEnciclică a Papei, 
Fides et Ratio, se deschide astfel: „Credinţa şi Rațiunea sunt ca două aripi cu care 
spiritul uman se înalţă spre contemplarea adevărului. Dumnezeu este cel care a 
pus în inima omului dorinţa de a cunoaşte adevărul şi, în definitiv, de-a-L 
cunoaşte pe El, pentru ca astfel, cunoscându-L şi iubindu-L, să poată ajunge la 
adevărul întreg despre sine însuşi”. V. Enciclice, p. 759. 

Înainte de a-i prezenta viaţa şi activitatea într-un celebru portret, Antonio Maria 
Sicari arată că nu intenţionează să dea o: „povestire emoţionantă, plină de fapte şi 
minuni sau reflecţii spirituale şi exemple de binefacere”, ci va „arăta pe viu cum poate 
fi depăşită contradicţia cea mai radicală şi dăunătoare care s-a dezvoltat în Europa 
creştină de la începutul celui de al doilea mileniu încoace: aceea care pretinde să 
pună Credinţă în opoziţie cu Rațiunea şi care vrea să găsească teren de conflict major 
în Ştiinţă. Aceasta este una dintre dramele cele mai grave ale timpului nostru, care face 
necesară mai mult ca oricând o nouă evanghelizare şi noi evanghelizatori. Cu Albert, 
în secolele în care s-a născut conflictul, putem cel puţin admira statura impresionantă 
şi fascinantă a unui Sfânt care a fost, în acelaşi timp şi la cel mai înalt nivel, om de 
ştiinţă şi om al lui Dumnezeu. Erau anii în care în Europa apăreau primele universităţi, 
între care se distingeau Parisul, care oferea Facultatea de Teologie, Bologna cu 
Facultatea de Drept şi Padova cu Facultatea de Arte Liberale. Albert a ales Padova. La 
Padova a dobândit o faimă atât de mare, într-un timp atât de scurt, încât l-au numit 
filosoful (termen care, la vremea aceea, era echivalent termenului om de ştiinţă) Albert, 
despre care contemporanii săi au spus că a fost minunea şi miracolul acelui timp. Ei 
l-au definit drept Doctor eximius, profundissimus, recunoscându-i maxima excellentia 
şi susținând că a luminat întregul tărâm al cunoaşterii ca un soare foarte strălucitor. 
În domeniul ştiinţei [are] lucrări de mineralogie, chimie, mecanică, fizică, astronomie, 
medicină şi antropologie. Se pricepe la meşteşugul țesutului şi la navigaţie, agricultură 
şi arhitectură. A studiat şi descris Universul de la stele până la pietre, afirmă, în 
prezent, experții. A fost primul care a izolat arsenicul, ştia că sulful atacă toate 
mineralele, cu excepţia aurului, explica [modul] cum să se construiască roboți 
mecanici, folosind fluiditatea mercurului, descria influenţa terenului şi a climei asupra 
constituţiei plantelor şi animalelor, explica în mod corect alcătuirea Căii Lactee şi 
(anticipându-l pe Laplace) trăgea concluzia că Pământul este rotund, ţinea disertaţii 
despre muzică (a fost primul care a susținut că tăcerea face parte integrantă din 
muzică), proiecta catedrale. Este primul care vorbeşte despre existenţa ursului alb, care 
descrie minuţios păianjenii, albinele, furnicile, veveriţele, câinii şi bivolii şi am putea 
continua până la infinit, despre infinita varietate de flori şi plante pe care le 
cataloghează după forma frunzelor. Roger Bacon a trebuit să recunoască: Albert 


valorează mai mult decât toată mulţimea oamenilor de ştiinţă. Albert a fost primul care 
a experimentat şi învăţat că a adera la realitate (a o cunoaşte, observa, descrie) 
înseamnă, deja, să-L onorezi şi să-L slăveşti pe Dumnezeu. Astfel, tocmai prin 
Credinţa sa umilă şi imensă, Albert a ajuns să introducă în gândirea europeană ideea că 
natura şi fenomenele naturale trebuie abordate pe calea experienţei. El a devenit 
adevăratul fondator al ştiinţei moderne. Dacă Ştiinţa ar fi urmat drumul trasat de 
Albert, spun, acum, savanții mai atenţi, s-ar fi evitat un ocol de aproape trei secole. A 
fost primul din istorie care a promovat cu tărie autonomia Ştiinţei şi a demonstrat că 
această autonomie justă poate exista în mintea, ochii şi metodele unui om îndrăgostit 
în întregime de Creator. De aceea, nu este deloc straniu că Albert a fost primul om de 
ştiinţă adevărat din mileniul nostru [al doilea] şi că a fost concomitent fondatorul 
înţelept al misticii dominicane.” V. Antonio Maria Sicari, Sfântul Albert Cel Mare 
(1205-1280), în Antonio Maria Sicari, Portrete ale sfinţilor [volumul] 2. Sfinţii 
din Secolele XI-XV, traducere: Geanina Tivdă, Ed. Carmelitana, [Snagov], 
2012, p. 123-134. 

Albert a fost maestru şi deschizător de drumuri pentru Toma De Aquino. „Din 
această nouă alianță cu Rațiunea, pe care Albert şi Toma au realizat-o recitindu-l pe 
Aristotel, Creștinismul a obţinut un imens beneficiu: elementul uman al Revelaţiei şi 
Doctrinei Creştine apare, pentru prima dată, în înlănţuirea sa necesară cu Elementul 
Divin.” Este autorul unui tratat de excepție Despre sacramentul Euharistiei. „EL — 
căruia contemporanii i-au dat titlul de Mare, iar urmaşii şi pe cel de Doctor Universal 
(Opera omnia a lui Albert cuprinde aproape 40 de volume!) — şi-a păstrat candoarea 
inocenţei chiar şi când vorbea de la cele mai prestigioase catedre universitare.” 
V. ibidem, p. 134. 

Referindu-se la Sf. Euharistie, Albert spune: „Acest sacrament ne transformă în 
trupul lui Cristos, până când devenim oase din oasele Sale, trup din trupul Său, 
mădulare ale mădularelor Sale. De fiecare dată când două lucruri se unesc astfel 
încât unul trebuie să se transforme în tot restul, atunci cel mai puternic transformă în 
sine pe cel mai slab. De aceea, această hrană deține o putere mai mare decât cei care 
mănâncă din ea, această hrană transformă în Sine pe aceia care o primesc. «Cei care 
L-au primit (loan 1, 12) în sacrament, mâncându-l în mod spiritual, devin de acelaşi 
trup cu Fiul Său şi astfel sunt şi se numesc fii ai lui Dumnezeu. »Cât de mult ar trebui — 
continuă Albert Cel Mare- să-i mulțumim lui Cristos, care, cu trupul Său dătător de 
viață, ne transformă în Sine ca să devenim trupul Său sfânt, curat şi divin. ” Apud 
Revista Oraş Nou, A. XXIV, Martie-Aprilie 2015, Tipografia Everest, Bucureşti, 
p. 13. 

Albert Magnus, fost prof. la Univ. din Paris, a scris 16 tratate pe subiecte de 
chimie şi a făcut numeroase experimente de laborator. Este considerat unul dintre 


marii fondatori ai chimiei. V. Catholic Churchmen, p. 52. Sfânt (1931). Teolog 
dominican german, filosof, doctor al Bisericii, patron al ştiinţelor naturale (1941), 
„Albert este cel mai bine cunoscut pentru credinţa sa în (1) importanţa filosofiei pentru 
teologie şi (2) autonomia fiecărei ştiinţe în domeniul său propriu.” V. James 
A[thanasius] Weisheipl, Albertus Magnus, în Eliade — Encyclopedial, p. 180, 
182. V. şi Weisheipl, James Athanasius, The Life and Works of Saint Albert 
the Great, în Albertus Magnus and the Sciences. Commemorative Essays, 
Toronto, 1980. Weisheipl James Athanasius (Publ. [isher]). 

Albertus Magnus a fost doctor al Univ. din Paris, 1245. A participat la Conciliul 
de la Lyon,1274. A fost Episcop de Ratisbonne până în 1262. A fost beatificat în 1622, 
[canonizat în 1931], sărbătorit în calendar la 15 Noiembrie. Opera lui conţine într-o 
ediţie 21 de volume şi în alta 38 de volume. V. Bricout, p. 117-119. „Franciscanul 
Roger Bacon şi dominicanul Albertus Magnus, amândoi cunoscuţi chimişti şi 
fizicieni, ultimul — şi cercetător ştiinţific de mare importanţă”. V. Dennert, p. 16. 
V. şi Dumitriu, Anton, Câteva concepte semnificative despre logica privită ca 
ştiinţă, în vol. Dumitriu, p. 158-162. „Patron sfânt al oamenilor de ştiinţă în 
catolicism... El a scris că Ştiinţa Naturală nu constă în a aproba ceea ce au spus alţii, ci 
în căutarea cauzelor fenomenelor. El a dat prioritate Credinței sale şi ideilor 
neoplatonice pentru a echilibra elementele turbulente din Aristotel”. V. Wikipedia, 
2011. Tematica tratatelor sale: logică; ştiinţe fizice (Physicorum, De Caelo et Mundo, 
De generatione et corruptione, Meteororum, Mineralium, De Natura Locorum, De 
passionibus aeris), biologie (De vegetabilibus et plantis, De animalibus, De motibus 
animalium, De nutrimento et nutribili, De aetate, De morte et vita, De spiritu et 
respiratione); psihologie (De anima, De sensu et sensato, De memoria et 
reminiscentia, De somno et vigilia, De natura et origine animae, De intellectu et 
intelligibili, De unitate intellectus), morală şi politică (Ethicorum, Politicorum); 
metafizică (Metaphysicae, De causis et processu universitatis), teologie: un număr de 
teme egal cu cele menţionate mai sus. V. Catholic Encyclopedia.De văzut şi 
Wojtyla, Karol [Papa loan Papa al Il-lea], Discours aux scientifiques 
D Allemagne et d ailleurs en honneur D'Albert Le Grand, 1981, v. Papa l; v. şi 
Dicţionarul teologilor, p. 16, 17. „Piaţa Maubert din Paris îl aminteşte pe marele 
sfânt dominican... [numele Maubert], este o contractare a cuvintelor Magnuos 
Albert...; la lecţiile sale ţinute în universitatea pariziană era o afluenţă de studenţi atât 
de mare încât a fost nevoit să predea în piaţa publică, ... de atunci îi poartă numele”... 

Rugăciunea lui: „Doamne Isuse, îți cerem ajutorul Tău ca să nu ne lăsăm amețiţi 
de cuvintele măgulitoare despre noblețea familiei, despre prestigiul Cinului 
călugăresc,despre forţele de atracţie ale Ştiinţei”. „A adăugat numelui său strălucirea 
cea mai nobilă: strălucirea Sfinţeniei şi a Ştiinţei”. V. Vieţile Sfinţilor, vol. 2, p. 248, 


249. 

Bricout » Dictionnaire pratique des connaissances religieuses, publié sous la 
direction de J. Bricout, premier vicaire de N.-D. de Lorette, à Paris, ancien 
directeur de la Revue du Clergé Français, Tome premier-sixième, Librairie 
Letouzey et Ané, Paris, 1925-1928. 

Catholic Churchmen »Walsh, James J., Catholic Churchmen in Science. Sketches of 
the Lives of Catholic Ecclesiastics Who Were Among the Great Founders in 
Science, by James J. Walsh, M. D., Ph. D., LL. D., Professor of Medical History, 
Fordham Univ. Med. School and Professor of Physiological Psychology in St. 
Francis Xavier’s College, N. Y. Philadelphia American Ecclesiastical Review, 
The Dolphin Press, [SUA], MCMVI [1906]. 

Dennert » Dennert, Eberhard, Die Religion der Naturforscher, Berlin, Verlag der 
Vaterländischen Verlags und Kunstanstalt, ediția a 7-a, 1908. 

Dicționarul teologilor » Tamaş, Ioan, Dicționar de teologi creştini, [Ed.] Sapientia, 
Iaşi, 2011. 

Dumitriu » Dumitriu, Anton, Eseuri. Ştiinţă şi cunoaştere. Aletheia. Cartea 
întâlnirilor admirabile, Ed. Eminescu, București, 1986. 

Eliade-Encyclopedia » The Encyclopedia of Religion, Mircea Eliade Editor-in-Chief, 
16 volume, Ed. Macmillan Publishing Company, New York, Collier Macmillan 
Publishers, London, 1987. 

Enciclice » Papa loan Paul al II-lea, Enciclice, sub egida Institutului Teologic 
Romano-Catolic din Bucureşti, Ed. ARCB [Arhiepiscopia Romano-Catolică de 
Bucureşti, 2008]. 

Larousse I » Larousse in extenso. Dicţionar. Inventatori şi invenții, cu participarea [:] 
Thomas de Galiana, Michel Rival. Trad. din lb. franceză: Mariana Crăciun, 
Monica Crăciun, Ed. Tehnică, Bucureşti, 2001. 

Papa I » Wojtyla, Karol — Jean Paul II, Discours aux scientifiques d'Allemagne et 
d’ailleurs en l'honneur d'Albert Le Grand. Edition bilingue [germană şi 
franceză] et commentaire critique, [Ed.] FAC, Paris, [1981]. 

Personalităţi II » Personalităţi ale ştiinţei. Mic dicţionar, Ed. Ştiinţifică şi 
Enciclopedică, Bucureşti, 1977. 


Vieţile Sfinţilor » Vieţile Sfinților, vol. I (lanuarie-lunie), vol. II (lulie-Decembrie), 
[Ed.] Arhiepiscopiei Romano-Catolice, Bucureşti, 1982, 1983. 
Wojtyla » Wojtyla, Karol-Jean Paul II. V. supra, Papa I. 


ANSELM, De Canterbury (1033-1109) 

Anselm De Canterbury sau De Aosta, Arhiepiscop De Canterbury, teolog şi 
filosof neoplatonician, ieromonah şi Sfânt în Biserica Anglicană şi în Biserica 
Catolică. În filosofie e întemeietorul argumentului ontologic, iar în teologie e 
întemeietorul soteriologiei. Canonizat în 1494. Sărbătorit la 21 Aprilie. V. Vieţile 
Sfinţilor, vol. |, p. 178, 179. „Probabil, cel mai timpuriu dintre scolastici... E mai 
bine cunoscut pentru dovada raţională a existenţei lui Dumnezeu..., semnificativă este 
decizia sa fermă de a folosi Rațiunea”. V. Woods, p. 81-83. S-a făcut cunoscut cu 
lucrările sale Monologion, 1076, şi Proslogion, 1077. Iniţial, a doua lucrare se numea 
Fides quaerens intellectum=Credinţa căutând înţelegerea, o variantă a afirmației Sf. 
Augustin: Credo ut intelligam=Cred ca săînţeleg. Are şi alte studii importante. 
V. Dicţionarul teologilor, p. 25, 26. 

Preocupat de problema raportului dintre Raţiune şi Credinţă, Anselm încearcă să 
demonstreze adevărurile Credinței. Urmăreşte să exploreze rațional adevăruri în care 
crede, cu scopul întăririi Raţiunii însăşi. Pentru Anselm, Credinţa este condiția 
înţelegerii adevărurilor, lipsa Credinței putând însemna un handicap pentru exercitarea 
Raţiunii. 

Papa loan Paul al II-lea arată că „pentru Sfântul Arhiepiscop De Canterbury, 
prioritatea Credinței nu este în competiţie cu cercetarea proprie Raţiunii. De fapt, 
aceasta, [Rațiunea], nu este chemată să exprime o judecată asupra a ceea ce ne spune 
Credinţa; nu ar fi în stare de aşa ceva, pentru că nu este capabilă. Datoria ei, mai 
curând, este aceea de a şti să găsească un sens, de a descoperi motivele care să le 
permită tuturor să ajungă la o anumită înţelegere a ceea ce conţine Credinţa. Sfântul 
Anselm subliniază faptul că intelectul trebuie să se pună în căutarea a ceea ce iubeşte: 
cu cât iubeşte mai mult, cu atât doreşte să cunoască mai mult.” Sfântul Anselm spune: 
„Eu sunt de părere că lucrul care nu poate fi înţeles de cel care cercetează trebuie să 
fie lăsat de o parte, dacă el a răzbătut deja gândind până la acesta, astfel încât să 
cunoască cu certitudine că există, deşi nu poate pătrunde cu intelectul modul lui de a 
fi... Din acest motiv, dacă celor care s-au aflat în dispută până acum cu privire la 
Esenţa Supremă, susținută cu argumente necesare, deşi ele nu pot fi pătrunse în acest 
fel cu intelectul aşa încât să poată fi explicate cu cuvinte, totuşi siguranţa certitudinii 
lor nu este deloc modificată. Căci, dacă gândul de mai sus înţelege în mod raţional că 
este de neînțeles (rationabiliter comprehendit incomprehensibile esse), cum anume 
aceeaşi Înțelepciune Supremă ştie ceea ce face..., cine să explice cum ştie şi rosteşte 


——————————>> 
6 


ea însăşi, despre care omul nu poate şti nimic sau abia dacă ştie ceva? ”.Apud Papa 
loan Paul al II-lea, p. 789, 790. Papa adaugă: „Armonia fundamentală a cunoaşterii 
Filosofice şi a cunoaşterii de Credinţă este încă o dată confirmată: Credinţa cere ca 
obiectul său să fie înţeles cu ajutorul Raţiunii [Ştiinţei], Rațiunea, culmea cercetării 
sale, admite ca necesar ceea ce prezintă Credinţa”. Idem, p. 790. Papa loan Paul al 
II-lea îl consideră pe Anselm „una dintre inteligenţele cele mai rodnice şi 
semnificative din istoria omenirii”. Idem, p. 769. Sfântul Anselm e mai bine cunoscut 
pentru dovada rațională a existenţei lui Dumnezeu. V. Woods, p. 81. V. şi Viețile 
Sfinţilor, vol. |, p. 178, 179. Sfântul Anselm face diferenţa între „puterea ordonată a 
lui Dumnezeu (potentia ordinata) şi puterea sa absolută (potentia absoluta)”. Detalii: 
Woods, p. 109. V. şi Knight, p.227, 228. Cu privire la legitimitatea ca Ştiinţă a 
Teologiei, v. şi studiul amplu al lui Alexander Baumgarten (2016), Teologia ca 
dispoziţie ştiinţifică la Grigore De Rimini şi Godescalc De Nepomuk, în 
Godescalc, p. 345, 436. În lucrarea sa The Nature of Necessity, 1974, filosoful 
creştin Alvin Plantinga aduce la zi şi extinde „argumentul ontologic” al lui Anselm. 
V. Doino Jr., William, Alvin Plantinga 's Masterful Achievement, în Jurnalul 
american First Things, 6 May 2017. 

Papa Ioan Paul al II-lea » Scrisoarea Enciclică «Fides et Ratioy a Papei loan Paul 
al II-lea adresată tuturor episcopilor Bisericii Catolice despre raportul dintre 
Credinţă şi Raţiune, în vol. Magisteriu 1. Institutul Teologic Romano-Catolic din 
Bucureşti, Papa loan Paul al II-lea, Enciclice, Ed. A[rhiepiscopiei R[omano-] 
C[atolice] B[ucureşti, 2008]. 

Woods » Woods Jr., Thomas E.,Cum a construit Biserica Catolică civilizația 
occidentală, [Cuvânt înainte de Cardinal Antonio Cañizares], trad. de Geta 
Lazăr, Ed. A[rhiepiscopiei] Rlomano-] C[atolice, Bucureşti], 2016, primul tiraj; 
exemplarul folosit de noi are indexul necorelat cu paginile, noi indicăm direct 

AUGUSTIN, Sfântul Aurelius Augustinus (354-430) 

Sfânt şi savant. „Teolog, filosof şi scriitor latin. Episcop de Hippona. Unul dintre 
părinţii latini ai Bisericii, canonizat de Biserica Catolică şi beatificat de cea ortodoxă. 
În calitate de episcop, a luptat împotriva a trei erezii majore: maniheism, donatism, 
pelagianism. Nucleul gândirii sale teologice îl constituie doctrina despre harul divin, 
singurul care-l poate mântui pe om, moştenitor prin naştere al păcatului originar, 
dăruindu-i predestinarea. Alte contribuţii privesc autoritatea Bisericii, problema 
Trinității, iar, în plan filosofic, analizele timpului, limbajului, sufletului, problema 
răului etc. (Cetatea lui Dumnezeu, Despre Trinitate)”. V. Mic Dic. Enc., 2008, p. 89. 

„Nici un nume nu a exercitat vreodată o asemenea putere asupra Bisericii 
Creştine. Şi nici o minte nu a făcut vreodată o asemenea impresie asupra gândirii 
creştine”. V. Encyclopedia Britannica, a 9-a ediţie, vol. III, 1978. Între cei patru 
mari părinți ai Bisericii, a fost mai profund ca Ambrozie (părintele său spiritual), mai 
original şi mai sistematic ca leronim, mai distins ca Grigore Cel Mare. Este unul dintre 
savanții care au dezbătut în mod remarcabil problema simultaneităţii dintre Creaţie şi 
Timp, în Confesiuni şi în De Civitate Dei. „Augustin a discutat în detaliu problemele 
logice ce apar aici, dacă ne asumăm că Dumnezeu a creat nu numai lumea, dar, 
împreună cu lumea, şi Timpul. În felul acesta, el ajunge la întrebări precum: «Ce a 
făcut Dumnezeu înainte de a face Cerul şi Pământul?». Răspunsul ce a fost dat de 
Augustin în Confesiunile sale a contribuit la clarificarea problemei. El susţine că, 
înainte ca Dumnezeu să fi creat Cerul şi Pământul, El nu a creat nimic... [Augustin] 
spune: «Dacă înainte de Cer şi Pământ nu a fost Timp, de ce se întreabă, că ce ai făcut 
tu apoi? Pentru că nu a fost apoi, când nu a fost Timp». O motivare adițională pentru 
acest răspuns este elaborată mai în detaliu în De Civitate Dei. Aici, Augustin 
argumentează că Timpul este nu numai Cadrul în care Lumea a fost creată, dar că 
Timpul nu putea să se nască fără entitățile Lumii materiale, care permit să se observe 
şi să se măsoare intervalele de timp, iar, pentru acest motiv, Timpul şi Lumea trebuie 
să fi fost create împreună... Augustin anticipează într-un sens definițiile operaţionale 
ale Timpului din Sec. al XIX-lea şi al XX-lea.” V. Mittelstaedt, Peter, Cosmic Time 
and the Evolution of the Universe, în vol. Argyris Nicolaidis, Wolfgang Achtner 
(Editors), The Evolution of Time: Studies of Time in Science, Anthropology, 
Theology, [Ed.] Bantam Books, p. 45. 


——————————>> 

Papa loan Paul al II-lea subliniază: „În lucrarea aceasta, de încreştinare a gândirii 
platoniciene şi neoplatoniciene, merită o menționare aparte părinții capadocieni, 
Dionisie, zis Areopagitul şi, mai ales, Sfântul Augustin”, care „a reuşit să producă 
prima mare sinteză a gândirii filosofice şi teologice în care se revărsau curentele 
gândirii greceşti şi latine. Şi în El [Cuvântul Întrupat], marea unitate a ştiinţei, care îşi 
află temeiul în gândirea biblică, a fost confirmată şi susținută de profunzimea gândirii 
speculative. Sinteza făcută de Sfântul Augustin va rămâne timp de secole drept forma 
cea mai înaltă a speculaţiei filosofice şi teologice pe care Occidentul a cunoscut-o 
vreodată”. V. Papa loan Paul al II-lea, p. 787, 788. 

Augustin spune: „Două iubiri au făcut astfel două cetăţi: cea pământească, prin 
iubirea de sine până la disprețul față de Dumnezeu; cea cerească, prin iubirea de 
Dumnezeu până la disprețul de sine. Una caută glorie în oameni; în timp ce pentru 
cealaltă cea mai mare glorie este mărturia conştiinţei lui Dumnezeu”. V. De Civitate 
Dei, Contra Paganos, XIV, 28, Libri XXII, în Patrologia Latina, vol. XLI, ediţia 
Migne, 1875, Traducere de Mihai Maga. V. şi celebrul îndemn al Sfântului 
Augustin: „Crede ut intelligas” — „Crede pentru a înțelege”. V. detalii, la O' 
Donnell, Devin, Crede ut Intelligas: Love, Belief, Sight and Poetic Knowledge; 
Credula res amor est, în Metamorphoses, VII. 82. 


Bibliografie: 

Datele bibliografice complete sunt în textul articolului AUGUSTIN, Sfântul 
Aurelius Augustinus. 

Cele prescurtate în textul articolului sunt redate mai jos. 


Encyclopedia Britannica-New » v. infra,New Encyclopedia. 

Mic Dic. Enc., 2008 » Mic dicționar enciclopedic, ediţia a Il-a, revăzută şi adăugită, 
coordonator Alexandru  Stănciulescu, Ed.  Enciclopedică-Ed. Univers 
Enciclopedic, Bucureşti, 2008. 

Papa loan Paul al II-lea » Scrisoarea Enciclică «Fides et Ratio» a Papei loan Paul 
al II-lea adresată tuturor episcopilor Bisericii Catolice despre raportul dintre 
Credinţă şi Raţiune, în vol. Magisteriu 1. Institutul Teologic Romano-Catolic din 
Bucureşti, Papa loan Paul al II-lea, Enciclice, Ed. A[rhiepiscopiei R[omano-] 
C[atolice] Bucureşti, 2008]. 


BAR-HEBRAEUS,Grigore (numele arab de naştere: ABU'L-FARAJ 

Bin HARUN Al-MALATI) (1226-1286) 

„Scriitor, savant şi muzician sirian... A studiat medicină şi retorică în Antiohia şi 
la Tripolis. În anul 1246, este numit episcop... [la] creştinii siriaci. Autor a nenumărate 
lucrări de medicină, astronomie, filosofie, teologie, retorică. A fost un continuator al 
doctrinei lui Avicenna... Abu'L-Faraj este autorul gramaticii limbii siriene Cartea 
razelor —o scurtă gramatică în versuri cu dicţionar explicativ în 618 distihuri-—, şi al 
scrierii istorice Istoria  universală..., în trei  părţi...”. Alte lucrări: 
HewathHekhmetha=Crema Științei (cuprinzând cunoştinţe din toate domeniile); 
Awsar Raze=Depozitul cu secrete (un comentariu al Bibliei), Makhtbhanuth 
Zabhne= Cronica (o istorie a Lumii de la Creaţie, în două părţi, prima -Chronicon 
Syriacum- istoria politică, a doua —Chronicon Ecclesiasticum- istoria Bisericii). 

El spune: „Sufletul căruia îi lipseşte înţelepciunea e ca şi mort... Omul care se 
poartă cum se cuvine, de la bun început, e ferit de mustrări de conştiinţă.” 
V. Enciclopedia înţelepciunii, p. 206. Este considerat sfânt de Biserica Ortodoxă 
Siriacă (a Antiohiei). 


Bibliografie: 

Datele bibliografice complete sunt în textul articolului BAR-HEBRAEUS, 
Grigore. 

Cele prescurtate în textul articolului sunt redate mai jos. 


Enciclopedia înţelepciunii » Enciclopedia înțelepciunii, Grupul editorial-redacţional: 
V. Borscev, A.Vorobiova, R. Goncearov, D. Zorkov, A. Ivanova, N. Kasatkin, 
G. Chiriac,  V.Kostrubov, Iu. Lopatin,  O.Lutenko, O. Pahomova, 
L. Prokopenko, D. Pronin, B. Frumosu, N. Cervatiuk. Traducere [din limba rusă] 
de Bogdan Budeş, Nadejda Chitan, Alina Patrakova, Viaceslav Siskovski, 
[Editura Roossa, Moscova-laşi, 20147]. 


BEDA, Venerabilul (672/673-735) 

Sfânt, învăţător/ Doctor al Bisericii şi savant. „Istoric şi teolog englez. Lucrarea 
sa reprezintă o valoroasă şi importantă sursă istorică a epocii (Historia Ecclesiastica 
Gentis Anglorum). Canonizat. Doctor al Bisericii(1899)”. V. Mic Dic. Enc., 2008, 
p. 125. Părintele învăţământului englez —cum l-a numit istoricul Burke- a murit la 
vârsta de 63 de ani în mănăstirea din Jarrow, Anglia, după ce a dictat ultima pagină a 
ultimei sale cărți şi a recitat Rugăciunea de preamărire a Sfintei Treimi (Doxologia): 

Gloria Patri, et Filio, et Spiritui Sancto. Sicut erat in principio, et nunc, et semper, et 
in saecula saeculorum. Amen. Glorie Tatălui, şi Fiului, şi Sfântului Spirit, precum 
era la început, şi acum, şi pururea, şi în vecii vecilor. Amin. Era în ajunul sărbătorii 
Înălţării Domnului, 25 Mai 735. 

A consacrat mult timp calculului calendarului; el observa legătura dintre maree şi 
ciclurile lunare. V. Lonchamp, p. 39. Are şi lucrări de geografie şi ştiinţele naturii. 
Cf. şi Bricout |, p. 686, 687. Cele mai mari satisfacţii ale vieţii sale au fost exprimate 
de el în trei cuvinte: Discere, Docere, Scribere: să cunoască el însuşi, să înveţe pe alții 
şi să scrie. Cea mai mare parte a operelor sale scrise au în vedere învățământul. A scris 
mult în domeniul filosofiei, istoriei, aritmeticii, gramaticii, astronomiei, muzicii, 
medicinei, urmând exemplul spaniolului Isidor de Sevilla... 

Beda este unul dintre părinţii culturii ce a urmat după dânsul, exercitând, prin 
Şcoala din York şi prin Şcoala lui Carol Cel Mare, o influenţă hotărâtoare asupra 
întregii culturi europene. Între monumentele cele mai însemnate ale istoriografiei se 
află cartea sa ...Istoria bisericească a neamului englezilor; pentru această lucrare a 
meritat să fie proclamat... în 836, „Venerabilis et modernis temporibus doctor 
admirabilis ”=,, Venerabil şi admirabil învăţător pentru timpurile moderne”. El însuşi 
ţinea să se numească: „historicus verax "=istoric al adevărului... Îşi încheie marea sa 
operă istorică cu această Rugăciune: ,„ Te rog, Isuse al meu, care mi-ai dat harul să mă 
adăp cu nespusă bucurie din cuvântul înţelepciunii Tale, ajută-mă cu mila Ta ca într-o 
zi să ajung la Tine, izvor al înțelepciunii, şi să privesc cu nesaț faţa Ta”. 

Papa Grigore al II-lea l-a chemat la Roma, dar Beda l-a implorat să-l lase în 
singurătatea atât de activă a Mănăstirii din Jarrow, de care nu s-a îndepărtat decât 
câteva luni, pentru a pune bazele Şcolii din York; din această şcoală avea să iasă mai 
târziu celebrul Alcuin, maestru la curtea lui Carol Cel Mare şi fondator al primului 
centru de învățământ din Paris. 

Opera lui Beda poate fi împărțită în trei grupuri: opere ştiinţifice (De Rerum 
natura, un gen de enciclopedie în 51 de capitole), opere istorice (celebra Historia 
Ecclesiastica Gentis Anglorum) şi teologice (comentarii la Pentateuh, Psalmi şi 
Faptele Apostolilor). V. detalii în Dicţionarul Teologilor, p. 53, 54. 

„După ce, la rugămintea secretarului, a dictat ultima pagină...[Beda] îi zise 
călugărului care terminase de scris: «Acum ridică-mi capul şi ajută-mă să-mi pot 
întoarce ochii spre locul sfânt unde îmi făceam rugăciunea, deoarece simt că mă 
cuprinde o fericită bucurie.» Au fost ultimele sale cuvinte...” V. Vieţile sfinţilor |, 
p. 238, 239. 

Se spune despre el: „Una din marile comete ale desăvârşirii umane se desparte de 
planeta noastră, după ce ne-a arătat că Domnul este Dumnezeul Științelor”. V. Vieţile 
Sfinţilor, |, p. 238, 239. Iar la p.176, din mai-sus-menţionata carte, citim: „Obiectul 

care este folosit pentru numărarea rugăciunilor rostite, şiragul de mătănii, este de 
origine foarte veche. Pustnicii din Părțile Răsăritului foloseau pietricele pentru a ţine 
seama de numărul rugăciunilor vocale pe care îşi propuneau să le rostească. În 
mănăstirile medievale, fraţii..., urmând sfatul Sfântului Beda Venerabilul, au folosit 
coliere formate din boabe înşirate pe o sfoară...” . Cf. şi Spencer, p. 29. 

Pentru rolul creştinismului în formarea poporului englez şi pentru contribuţia 
Venerabilului Beda, v. Spencer, p. 26, 30. 


Bibliografie: 
Datele bibliografice complete sunt în textul articolului BEDA, Venerabilul. 
Cele prescurtate în textul articolului sunt redate mai jos. 


Bricout » Dictionnaire pratique des connaissances religieuses, publié sous la 
direction de J. Bricout, premier vicaire de N.-D. de Lorette, à Paris, ancien 
directeur de la Revue du Clergé Français, Tome premier-sixième, Librairie 
Letouzey et Ané, Paris, 1925-1928. 

Dicționarul teologilor » Tamaş, Ioan, Dicționar de teologi creştini, [Ed.] Sapientia, 
Iaşi, 2011. 

Lonchamp » Lonchamp, Jean-Pierre, Știință şi Credință. Trad. din limba franceză de 
Magda Stavinschi, Postfaţă de Pr. Doru Costache, [Ed.] XXI: Eonul Dogmatic, 
Bucureşti, 2003. 

Mic Dic. Enc., 2008 » Mic dicționar enciclopedic, ediția a Il-a, revăzută şi adăugită, 
coordonator Alexandru Stănciulescu, Ed.  Enciclopedică-Ed. Univers 
Enciclopedic, Bucureşti, 2008. 

Spencer » Spencer, Nick, The Evolution of the West.How Christianity Has Shaped 
Our Values, S[ociety for] P[romoting] C[hristian] K[nowledge] Publishing, 
London, 2016. 

Viețile Sfinților » Viețile Sfinților, vol. I (Ianuarie-Iunie), vol. II (lulie-Decembrie), 
[Ed.] Arhiepiscopiei Romano-Catolice, Bucureşti, 1982, 1983. 


BELLARMIN, Robert (1542-1621) 

Om de ştiinţă italian. Iezuit. Sfânt şi Învățător al Bisericii. „Cel mai eminent 
dintre toți aceşti profesori era R. Bellarmin din Montepulciano... Dispunând de 
învățați precum Bellarmin. .., Clavius. .., Colegiul Roman a păstrat contacte strânse cu 
mişcările intelectuale ale timpului şi a devenit, potrivit afirmației lui Montaigne, «o 
pepinieră de oameni mari»”... V. Ist. lezuiților, p.85, 86. „Din moment ce 
afirmațiile lui Galileo păreau să contrazică anumite pasaje ale Scripturii, au fost 

interpelaţi şi teologii, iar în acea perioadă era imposibil să nu fie consultat şi Robert 
Bellarmin... Robert [Bellarmin] i-a explicat Papei Paul al V-lea că ipotezele lui 
Galileo erau simple presupuneri, care, în acel moment, nu erau susținute de nici o 
evidenţă a probelor... Galileo a păstrat până la sfârşitul vieţii sale un document semnat 
de Bellarmin, la 26 Mai 1616, prin care i se confirma că la acea întâlnire nu i se ceruse 
să-şi repudieze nici teoriile, nici ideile şi că nu fusese pedepsit în nici un fel. În felul 
acesta, a luat sfârşit rolul jucat de Bellarmin în cazul Galileo”. V. Ist. lezuiților, 
p. 154, 155. 

Avea o deschidere teoretică remarcabilă „către noi interpretări ale Scripturii, în 
lumina adăugirilor la suma cunoştinţelor umane”, pe linia Sfântului Albert Cel Mare. 
Este faimoasă declaraţia sa legată de Cazul Galilei şi care arată că „Biserica nu a fost 
complet inflexibilă”: „Dacă ar exista o dovadă reală că Soarele stă în centrul 
Universului, că Pământul este în al treilea cer şi că Soarele nu se învârte în jurul 
Pământului, atunci ar trebui să purcedem cu mare circumspecţie la explicarea 
pasajelor din Scriptură care par să arate contrariul şi să admitem că nu le-am înţeles, 
mai degrabă decât să declarăm că opinia este falsă atunci când ea s-a dovedit că este 
adevărată”. V. Woods, p. 98, 99.,„Pentru erudiţia lui vastă şi forţa de gândire puse în 
slujba învăţăturii creştine catolice merită titlul de «ciocanul ereticilor»... În 1930, 
Papa Pius al XI-lea i-a conferit întreitul Titlu de fericit, sfântşiinvățător al Bisericii.” 
V. Vieţile Sfinţilor, vol. II, p. 139, 140. Cf. şi Dicţionarul Teologilor, p. 54, 55. 


Bibliografie: 
Datele bibliografice complete sunt în textul articolului BELLARMIN, Robert. 
Cele prescurtate în textul articolului sunt redate mai jos. 


Dicţionarul teologilor » Tamaş, loan, Dicţionar de teologi creştini, [Ed.] Sapientia, 
Iaşi, 2011. 

Istoria iezuiţilor » Bangert, William V., S. J., Istoria iezuiţilor. Trad. de Marius 
Taloş, S. J., Cuvânt înainte de P. Olivo Bosa, S. J.,Ed. Ars Longa, [laşi, 2001]. 

Viețile Sfinților » Viețile Sfinților, vol. I (Ianuarie-Iunie), vol. II (lulie-Decembrie), 
[Ed.] Arhiepiscopiei Romano-Catolice, Bucureşti, 1982, 1983. 

Woods » Woods Jr., Thomas E.,Cum a construit Biserica Catolică civilizația 
occidentală, [Cuvânt înainte de Cardinal Antonio Cañizares], trad. de Geta 
Lazăr, Ed. A[rhiepiscopiei] R[omano-] C[atolice, Bucureşti], 2016, primul tiraj; 
exemplarul folosit de noi are indexul necorelat cu paginile, noi indicăm direct 
paginile propriu-zise. 

BLASIU, Sfântul (?-316) 

Medic, episcop, martir şi sfânt. S-a născut în Dubrovnic, Croaţia. A studiat 
medicina. A fost medic şi episcop în Sebaste (Armenia istorică). Persecutat şi decapitat 
sub împăratul Licinius. Unul dintre cei mai populari sfinți în Evul Mediu. I s-au 
dedicat multe biserici şi multe localităţi îi poartă numele. Este sărbătorit de catolici la 
3 Februarie, de ortodocşi la 11 Februarie (Sf. Mucenic Vasile). Unul dintre cei 14 
Sfinţi Protectori. Credincioşii sunt binecuvântaţi pentru a fi feriți de bolile de gât: „Per 
intercessionem Sancti Blasii, liberet te Deus a malo gutteris et a quovis alio malo = 
Prin mijlocirea Sfântului Blasiu, să te libereze Dumnezeu de rele la gât şi de orice alt 
rău”. După Kirsch. Johann Peter, St.Blaise, în The Catholic Encyclopedia, vol. 
2, New York: Robert Appleton Company, 1907, 1  Marltie] 2017, 
«http://www.newadvent.org/cathen/02592a.htm». Este patronul medicilor 
veterinari. V. Revista Actualitatea Creştină, A. XXVII, Nr. 2/2016. Este sfântul 
animalelor sălbatice, patron al unor oraşe, al pietrarilor, sculptorilor, lucrătorilor cu 
lâna etc. 

Bibliografie: 

Datele bibliografice complete sunt în textul articolului BLASIU, Sfântul. 

Cele prescurtate în textul articolului sunt redate mai jos. 


Actualitatea Creştină » Revista 4crualitatea Creştină, publicație a Arhiepiscopiei 
Romano-Catolice de Bucureşti. Apare lunar, din 1990. 


BRUNO, Sfântul (1030/1035-1101) 

Sfânt şi savant. Născut la Köln (Colonia), într-o familie nobilă. După ce a 
absolvit cursurile Școlii din Reims, a funcţionat la aceeaşi şcoală ca prof. de ştiinţe şi 
literatură..., dobândindu-şi un mare renume... În 1088, Bruno este chemat la Roma de 
fostul său elev, Papa Urban al II-lea, unde rămâne 4 ani, ca sfetnic al Papei... 
„Deoarece s-a opus practicilor simoniace ale episcopului Manasses, a întâmpinat unele 
dificultăţi care l-au determinat să părăsească învăţământul... În anul 1084, episcopul 
Hugo De Grenoble i-a oferit locul unde s-a întemeiat Ordinul călugăresc «Ordo 
Cartusiensis» (după numele latin al Munţilor Chartreuse), la poalele Alpilor, din 
masivul muntos La Grande Chartreuse, în sudul Franţei. Este cunoscut şi admirat 
spiritul de reculegere sufletească, de totală dăruire rugăciunii şi muncii fizice şi 
intelectuale, pe care le-a imprimat Institutului său şi este urmat cu fidelitate de urmaşi 
până astăzi.” În 1623, Papa Grigore al XV-lea a introdus comemorarea Sfântului 
Bruno în Calendarul Bisericii Universale la data de 6 Octombrie. V. Vieţile Sfinţilor, 
vol. Il, p. 174, 175. 

„Sfântul Bruno a fost medicul cel mai vestit din Europa timpului său. 

Iată ocazia convertirii lui: în 1083, muri Raimund Diocres, doctor binecunoscut 
la Univ. din Paris. Bruno veni la Paris cu patru prieteni, ca să asiste la înmormântarea 
lui. Cadavrul era aşezat într-o sală a cancelariei, aproape de Notre Dame. Mortul nu 
era acoperit decât cu un simplu văl. În timpul ceremoniei, cadavrul începu să strige: 
Am fost acuzat de dreapta judecată a lui Dumnezeu. Și de dreapta judecată a lui 
Dumnezeu am fost judecat. Apoi, ridicându-se, strigă mai tare: Judecata dreaptă a lui 
Dumnezeu m-a osândit. Bruno avea atunci 45 de ani. Înspăimântat, se retrase la 
Mănăstirea Grande Chartreuse din Grenoble şi ajunse sfânt.” V. Pura |, p. 108. 


Bibliografie: 
Datele bibliografice complete sunt în textul articolului BRUNO, Sfântul. 
Cele prescurtate în textul articolului sunt redate mai jos. 


Pura I » Pura, Plreot] N[icolae], Chemarea Culmilor, ediţia [a] II[-a], Ed. Asoc. „Sf. 
Nichita”, Kolozsvâr-Cluj, 1944. 

Vieţile Sfinţilor » Viețile Sfinților, vol. I (lanuarie-lunie), vol. II (lulie-Decembrie), 
[Ed.] Arhiepiscopiei Romano-Catolice, Bucureşti, 1982, 1983. 


CUSMANO, Iacob (1834-1888) 

Sfânt catolic. „Preot, medic [italian]... Este considerat creatorul spitalului 
modern. Era medic, chiar unul foarte stimat şi căutat; biografii l-au numit medicul 
săracilor... A întemeiat Asociaţia Il boccone del povero (Asociaţia Porţia săracului) 
pentru a veni în ajutorul celor mai săraci oameni din capitala Siciliei. S-a consacrat lui 
Dumnezeu, devenind preot, punându-se total în slujirea săracilor. Sfânta Fecioară 
Maria a fost mereu protectoarea lui. Asociaţia sa va deveni nucleul de unde se vor 
naşte Congregaţiile Surorilor Slujitoare ale celor Săraci şi Misionarilor Slujitori ai 
Săracilor. Ei vor continua ceea ce Iacob a început, să-L asiste cu dăruire totală pe Isus 
prezent în cei săraci, oferind acestora tot ce avea. A fost beatificat..., 1983”. 
V. Actualitatea creştină, a. XXVII, nr. 3/2016, p. 18. 

A trăit într-o perioadă tulbure din punct de vedere social, cu mizerie, decadenţă şi 
atacuri împotriva Bisericii. S-a dedicat actelor de binefacere şi de organizare a 
săracilor. Aduna alimente, mergând din-casă-în-—casă, cerând „0 
îmbucătură-pentru-săraci”. A fondat orfelinate şi şcoli. „Din mâinile lui Iacob 
Cusmano şi din Asociaţia Îmbucătura Săracului s-au născut ateliere de tot felul: 
cizmării şi magazine de încălțăminte, tâmplării, croitorii, ... brutării şi fabrici de paste, 
tăbăcării, lânării şi ateliere de ţesut şi brodat, tipografii etc.”. V. Sicari |, p. 264. 

A făcut minuni în timpul vieţii; spre exemplu: a înmulțit alimentele miraculos, a 
cerut ca cioburile unor farfurii sparte dintr-un coş scăpat din mână de un debil fizic să 

fie adunate toate, iar farfuriile s-au refăcut precum erau înainte de a se sparge. 
V. detalii la Sicari |, p. 252-267. Cf. şi Gerlando Lentini, Un sfânt la Palermo. 
lacob Cusmano, trad. de pr. dr. Felician Tiba, Ed. Sapientia, laşi, 2016. 


Bibliografie: 
Datele bibliografice complete sunt în textul articolului CUSMANO, Iacob. 
Cele prescurtate în textul articolului sunt redate mai jos. 


Actualitatea Creştină » Revista4crualitatea Creştină, publicaţie a Arhiepiscopiei 
Romano-Catolice de Bucureşti. Apare lunar, din 1990. 

Sicari I » Sicari, Antonio Maria, Portrete ale Sfinților[vol.] 4, Sfinţii din secolul XIX, 
trad.: Liana Ghel, Geanina Tivdă, Tatiana Lucaci. Editura Carmelitană, 2013. 


DAMASCHINUL „loan (c.675-753/749) 

„Teolog bizantin, ultimul Sfânt Părinte al Bisericii. Adversar al iconoclasmului şi 
susținător al cultului icoanelor; polemist, orator, imunolog. Cu el se încheie epoca 
patristică. A sistematizat dogmele Bisericii creştine şi a luat poziţie critică față de 
erezii. Opera sa principală este Dogmatica, iar ca imnograf, Octoihul”. V. Mic Dic. 
Enc., 2008,p. 631. „Născut la Damasc, într-o familie creştină, nobilă şi bogată 
[probabil arabă], a primit o educaţie variată..., a studiat filosofie, matematică, 
astronomie şi muzică... Lui îi aparține primul sistem de notare muzicală bisericească 
şi compoziţia majorităţii cântărilor creştine din culegerile liturgice Tipicon şi Octoih... 
A fost supranumit «strună de aur». Este mai cunoscut în calitate de teolog. Lucrarea sa 
fundamentală este Jzvorul cunoaşterii, compusă din trei părţi: Dialectica, Despre erezii 
şi Dogmatica ”. Este vorba de un sistem de idei despre Dumnezeu, despre creaţia lumii 
şi a omului...” V. Enciclopedia înțelepciunii, p. 179. Cf. şi Rus, Prof. Dr. Remus, 
Sfântul loan Damaschin, în «CrestinOrtodox.ro»; lonescu, cap. Teologie şi 
Ştiinţă, între destinaţia de competenţă şi idealul de unitate al cunoaşterii la 
Sfinţii Maxim Mărturisitorul şi loan Damaschin, p. 181 şi urm. 


Bibliografie: 
Datele bibliografice complete sunt în textul articolului DAMASCHINUL, loan. 
Cele prescurtate în textul articolului sunt redate mai jos. 

Enciclopedia înţelepciunii » Enciclopedia înțelepciunii, Grupul editorial-redacţional: 
V. Borscev, A.Vorobiova, R. Goncearov, D. Zorkov, A. Ivanova, N. Kasatkin, 
G. Chiriac, V. Kostrubov, Iu. Lopatin,  O.Lutenko, O. Pahomova, 
L. Prokopenko, D. Pronin, B. Frumosu, N. Cervatiuk. Traducere [din limba rusă] 
de Bogdan Budeş, Nadejda Chitan, Alina Patrakova, Viaceslav Siskovski, 
[Editura Roossa, Moscova-laşi, 2014?]. 

Mic Dic. Enc., 2008 » Mic dicționar enciclopedic, ediția a Il-a, revăzută şi adăugită, 
coordonator Alexandru Stănciulescu, Ed.  Enciclopedică-Ed. Univers 
Enciclopedic, Bucureşti, 2008. 


FAÀ DI BRUNO, Francesco Da Paolo Virgilio Secondo Maria (1825- 

1888) 

Sfânt. Matematician italian. Este cunoscut pentru Formula Faà Di Bruno. A fost 
un scriitor spiritual. Beatificat în 1988. V. List I. La început, a urmat studii militare şi 
o carieră militară. A participat la Războiul de Independență al Italiei, sub Vittorio 
Emanuele. Una din marile tragedii ale vieții sale a fost contradicția dintre aspirațiile 
sale ca sincer patriot ce dorea unitatea Italiei, şi faptul că era respins deoarece era 
catolic loial Papei; îl întristau metodele inacceptabile şi maniera în care unitatea era 
promovată, cu persecutarea şi opresarea Bisericii. A studiat apoi matematica la 
Sorbona cu Augustin-Louis Cauchy. Fiind încă student, publică studii de matematică. 
După o scurtă şedere la Torino, revine la Paris şi studiază astronomia. Inventează 
unmecanism care permiteorbilor să scrie. Defineşte Formula Faà Di Bruno (ulterior, 
s-a stabilit că o parte a Formulei îi aparține lui L. F. A. Arbogast.) Doctorat în 1861. 
Predă matematica la Univ. Torino. Discriminat la promovarea în Universitate, pentru 
că era activ în Biserică. Publică o carte excelentă -Teoria Formelor Binare. [Alte 
studii: Teoria generală a eliminării; Calculul erorii.] A inventat un barometru 
diferențial şi un ceas electric cu alarmă. 

A desfăşurat o amplă activitate de binefacere. Se asociază cu Giovanni Bosco, 
celebrul catolic activ în educarea tinerilor săraci. Fondează organizaţii, infirmerii, 
cămine pentru săraci şi tineri şi tinere. A zidit o biserică — Nostra Signora del 
Suffragio, dedicată fratelui său mort pe câmpul-de-luptă, în care organizează şi 
participă zilnic la rugăciuni pentru toţi cei ucişi în războaie. A fost sfințit preot în 
1876. După: J. J. O'Connor and E. F. Robertson, Francesco Da Paolo Virgilio 
Secondo Maria Faà Di Bruno, în Indexes of Biographies, School of 
Mathematics and Statistics, University of St. Andrews, Scotland, April 2016. 


Bibliografie: 
Datele bibliografice complete sunt în textul articolului FAÀ DI BRUNO, 

Francesco Da Paolo Virgilio Secondo Maria. 
Cele prescurtate în textul articolului sunt redate mai jos. 


List I » List of Christian Thinkers in Science and technology, Wikipedia, 2015. 


GHIKA, Vladimir (1873-1954) 

„Preot catolic român. [Papa Francisc a semnat Decretul de Beatificare la 27 
Martie 2013; Beatificat la 31 August 2013.] Nepot al ultimului Domn al Moldovei, 
Grigore Alexandru Ghica. Condamnat, din cauza credinţei, de autorităţile comuniste, a 
murit în închisoare, unde a propovăduit credinţa creştină şi a susținut rezistenţa 
împotriva comunismului...” V. Mic Dic. Enc., 2008, p. 516. „Matilda Ghika, estetician şi 
filosof, din aceeaşi familie... [declara despre V. Ghica]: «Avea cunoştinţele cele mai 
vaste în domeniile cele mai variate: filosofie, chimie, muzică, arheologie..., matematici 
etc.»... Olphe Gaillard, stareţ în Ordinul Benedictinilor..., [subliniază] «gustul său 
pentru cunoştinţele exacte: matematici, fizică, medicină, chimie»”. Apud Nicolae, 
Ştefan, Monseniorul Ghika, apostol şi martir. Cu o postfață a editorului [lon Papuc, 
Monseniorul (Legendă la o Imagine)], [Ed.] Crater, Bucureşti, 1991, p. 48. „Era preot 
catolic..., a fost misionar şi, pregătindu-se pentru acest rol, a învăţat şi medicină şi 
chimie”. V. Teodor Lavy, în Ghika, p. 443, 444. 

Preocupat de relaţia Credinţă- Ştiinţă, „Monseniorul Ghika... spune: «Știința nu 
numai că nu îl contrazice pe Dumnezeu, dar este inventarul lucrării lui Dumnezeu... 
Ca 
Să fii om de ştiinţă trebuie să fii sfânt», spune Ghika [relatarea lui Agenor Danciul] ... 
«Dacă ceva poate surprinde, chiar şoca, la prima vedere, în modul cum ne sunt 
propuse adevărurile de credinţă, adevăratele obstacole nu vin din partea Raţiunii, cu 
condiția să 
raționăm, să reflectăm profund, nimic nu se împacă mai bine, pentru acela care vrea 
într-adevăr să gândească, decât Rațiunea, lucrare şi reflectare a lui Dumnezeu, şi 
Credinţa, lucrare, reflectare şi participare la însăşi viața lui Dumnezeu»”. V. Ghika, p. 
307. 

Studiază „la Paris, Fac. de Stiinţe Politice,... [dar şi] medicină, botanică, arte, 
litere, filosofie şi drept..., [«având şase doctorate», v. Marius Ghilezan, Partida 
Monseniorului, Ziarul România Liberă, 10 Octombrie, 2016, p. 6]. La Roma.... va urma 
Fac. de Filosofie-Teologie... În 1902, după un misterios discernământ, pentru a fi «şi 
mai ortodox», face profesiunea de credință catolică [împreună cu Regina Serbiei, 
Natalia, verişoara sa], v. Sicari, Antonio Maria, Fericitul Vladimir Ghika, în vol. Sicari, 
Antonio Maria, Portrete ale Sfinţilor. [Vol.] 5. Sfinţii din Secolul XX. Trad.: Tatiana Lucaci, Ed. 
Carmelitană, Snagov, 2013, p. 310]... În 7 Octombrie 1923 este sfinţit preot..., cere de la 
Papă privilegiul de a putea celebra Sf. Liturghie în cele două rituri: latin şi bizantin, 

privilegiu care i se acordă..., devenind astfel primul preot român biritual... 

Şi-a desfăşurat activitatea extraordinară în toată lumea, la Bucureşti, Roma, Paris, 
Congo, Tokyo, Sydney, Buenos-Aires... Întors în Ţară, se dedică operelor de caritate şi 
deschide primul dispensar gratuit, Bethleem Mariae, la Bucureşti, pune bazele marelui 
spital şi sanatoriu Sfântul Vicenţiu de Paul [pe fosta Şosea Jianu, «rechiziţionat de 
comunişti la 14 Septembrie 1945 (azi, încă, Spitalul Parhon, Bulevardul Aviatorilor 
34-36)», v. Ghika, Ilustratii], înființând astfel primul spital gratuit din România şi prima 
ambulanţă, devenind fondatorul primei opere catolice de caritate din România... 

„La Bucureşti, a lucrat cu propriile lui mâini ca să ridice un mic dispensar gratuit 
şi o capelă. Ambulatoriul s-a născut înconjurat de simpatia nobililor şi a poporului, a 
catolicilor şi a ortodocşilor... Un prieten medic (un celebru om de ştiinţă credincios 
[Nicolae Paulescu, v. mai jos, De Miribel, p. 21] şi-a garantat colaborarea şi a atras cu 
sine alți colegi şi personal sanitar. Au început consultaţiile la ambulatoriu (şapte în 
prima zi, două sute la sfârşitul săptămânii) şi vizitele la domiciliu...” V. mai sus, Sicari, 
p. 312. A fost „preot, confesor, director spiritual, conferenţiar, om de ştiinţă, diplomat, 
activitatea lui desfăşurându-se în toate mediile, de la capete încoronate, şefi de state, 
politicieni, filosofi, artişti, scriitori, teologi, până la anarhişti, ocultişti, homosexuali şi 
prostituate”. V. Revista Actualitatea Creştină... A. XXIV, nr. 9/2013, p. 2. În opera sa 
caritabilă din Bucureşti a beneficiat decisiv de ajutorul celebrului medic, profesor şi 
descoperitor Nicolae Paulescu. V. De Miribel, Elisabeth, Memoria tăcerilor. Vladimir Ghika, 
1873-1954, [Ed. Arhiepiscopiei Romano-Catolice de Bucureşti, 2004], p. 21-22. 

„A fost un convertit. S-a născut în ortodoxie. Trecerea la catolicism n-a fost 
pentru 
el o ruptură, ci o împlinire. Nu spunea el că s-a făcut catolic pentru a fi şi mai ortodox? 
Această origine şi această convertire îl plasează dintr-o dată pentru noi în acea 
perspectivă a unităţii care s-a accentuat atât de mult de atunci încoace... A fost un erou 
al acţiunilor caritabile”. V. mai sus, Nicolae, Ştefan, Monseniorul Ghika..., p. 40-41. 
„Caritatea sa nu se limita doar la cei săraci, bolnavi, ci era îndreptată în special către 
cei care erau departe de Dumnezeu, căci, pentru el, cea mai mare sărăcie, cea mai grea 
boală era absenţa lui Dumnezeu din viaţa unei persoane...”. V. Revista Actualitatea 
Creştină..., A. XXIV, 
nr. 9/2013, p. 27. 

Momente de miracol: Audienţă la Împăratul Japoniei, la 20 Martie 1933. „Primit 
de Împăratul Japoniei [Hirohito] şi aflând de marea tristeţe a acestuia de a nu avea un 
urmaş la tron, Monseniorul se roagă lui Dumnezeu, iar Împăratul avu un băiat... 
Actualul Împărat [Akihito, pe tron între 1989 şi 2019, când, retrăgându-se, a devenit 
Împărat Emerit] s-a născut, aşadar, în urma rugăciunilor înălțate lui Dumnezeu de 
românul Vladimir Ghika”. V. mai sus, De Miribel, Memoria Tăcerilor..., p. 104-105; cf. şi 
Nicolae, Ştefan, Monseniorul Ghika, p. 24, şi la p. 58, lon Papuc, Monseniorul (Legendă la o 

Imagine); cf. articolul lui Ilon Papuc şi în vol. Papuc, lon, Cu fața spre Trecut.Portrete şi 
ideologii, [Ed.] Vergiliu, Bucureşti, 2005, p. 47-59. Imaginea la care se referă Ion Papuc 
este Monseniorul Ghika, celebra sculptură a lui Gheorghe Anghel, astăzi aşezată în 
piaţeta de lângă Biserica Sacre Coeur din Bucureşti, unde a slujit Monseniorul; în 
timpul regimului comunist ateu, Statuia Monseniorului a fiinţat în Muzeul Naţional de 
Artă al României, sub un nume ascuns: Cărturarul... 

Ghika a acţionat constant pentru refacerea unității creştine. ÎI venera pe Sfântul 
Iosafat, martir şi apostol al unităţii dintre Biserica Răsăriteană şi cea Apuseană. S-a 
rugat pentru convertirea Rusiei, pe-atunci recent căzută în mâinile celor fără-de- 
Dumnezeu. 

Editorialul Domnului Nicolae Dabija din Revista Literatura şi Arta, Chişinău, 
Joi, 23 Mai 2019, p. 1, ne aduce o înformaţie straşnică: Lenin-dus-de-Satana, cu 
câteva ore înainte ca Monseniorul Ghika să-l salveze. 

Monseniorul Vladimir Ghika a fost condamnat la moarte, „crima sa cea mai 
mare” fiind... planul de a-l „face sănătos pe Lenin când acesta se îmbolnăvise.” 

Monseniorul „se porneşte la Moscova cu gând să-l salveze. Numai el cunoaşte 
leacul pentru boala lui: să-l facă să se lepede de Satana. Are în plan să-l convertească 
la credinţa creştină. La fel le tratase pe alte patru capete încoronate. Pe împăratul 
Japoniei îl sculase din patul lui de suferinţă, după ce-l încreştinase. Ca şi pe prim- 
ministrul ateu al Franţei. Acum intenţiona să-l încreştineze pe Diavol. Va reuşi oare? 
Avea binecuvântarea Papei Pius al XI-lea şi deținea o scrisoare de la Pontif către 
conducătorii URSS. 

Merse câteva luni prin Ucraina şi Rusia, bântuite de viscol şi război. Cunoscând 
intenţiile lui, Satan îi pune diverse piedici, ca să nu izbândească şi să se întoarcă din 
drum. ” 

Obligat să aştepte permisiunea lui Stalin de a intra în Moscova, învaţă rusa,,, o 
însuşeşte cu rapiditate. Acum era convins că putea sta de vorbă cu Lenin de la suflet 
la suflet, având toate argumentele cum să-l facă pe acesta să treacă la credinţa în 
Iisus, în Schimbul însănătoşirii sale. Toţi medicii chemaţi din Occident la căpătâiul lui 
Lenin asistă neputincioşi la agonia acestuia. Cei mai mulţi îşi cer onorariile şi pleacă. 
Atunci Stalin acceptă „consultaţia ” trimisului Papei, care îi scrisese că-l va tămădui 
pe camaradul lui de crime <fără de bani>. La 21 ianuarie 1924 Vladimir Ghika intră 
cu o troică trasă de cai în Moscova înzăpezită. Dar tot atunci află vestea tristă: 
Monseniorul 
lui Dumnezeu, Vladimir Ghika, făcuse zadarnic acel drum, pentru că Lenin, celălalt 
Vladimir, al Diavolului, murise chiar în acea noapte, iar învățătura lui satanistă 
căpăta astfel şanse clare să se întindă ca o pecingine asupra întregului imperiu. 
Monseniorul se întoarce la Paris, de unde pornise la drum, cu plicul Papei nedesigilat 
şi cu regretul că n-a putut stăvili răul. 

Satan triumfase. El îl învinse pe preotul român. După dispariţia fizică a lui 
Lenin, care nu apucase să fie creştinat, Rusia a prins să miroase a sânge. Ea se 
prăbuşise în hău, trăgând după sine mai mult de un sfert de planetă.” „Baza acţiunii 
pastorale a Monseniorului era convingerea de neclintit în realitatea lui 
Dumnezeu...« Chestiunea cea mai importantă — spune el — este să pui realitatea lui 
Dumnezeu la adevăratul ei loc de realitate: trebuie recunoscută, fără încetare, 
realitatea lui Dumnezeu, realitatea lui Dumnezeu profesată şi arătată în toate, mai 
ales acolo unde este mai evidentă...» Şi insistă: «Noi rămânem în afara adevărului 
celui mai elementar, în afara ordinii universale, în afara oricărui posibil progres, 
dacă nu privim la Dumnezeu ca la realitatea cea mai prezentă, reală în modul cel mai 
intens, aşa cum suntem reali noi înşine sau lumea întreagă...». Spune că «fără 
Dumnezeu noi nu reuşim niciodată să avem o adevărată intimitate cu realul... În 
Știință, omul nu face altceva decât să cerşească de la lucruri o parte din taina 
ascultării lor față de Dumnezeu. »... El trăia... prezenţa lui Dumnezeu în Euharistie..., 
«în acest Sacrament, inima Dumnezeiască (o inimă de carne) bate pentru veşnicie»,” 
spune el. V. şi Discursul rostit de Monseniorul Ghika în Noiembrie 1928 la deschiderea 
Congresului Euharistic de la Sydney, Australia: Principiile şi practica. Sfânta Fecioară şi 
Sfântul Sacrament, v. mai sus, De Miribel, Elisabeth, Memoria Tăcerilor, p.139-169. Era 
membru al Comitetului Organizator al Congreselor Euharistice Internaţionale. 

A fost participant strălucit în cercurile cele mai distinse de intelectuali creştini 
din Paris şi Meudon (Tereza de Lisieux, Charles Péguy, Francis Jammes, Paul Claudel, 
Jacques şi Raissa Maritain, Louis Massignon, François Mauriac, Maurice Blondel, 
Henri Gheon, René Bazin, Etienne Gilson, Jacques Madaule, Stanislas Fumet, pr. 
Garrigou 
Lagrange, abatele Journet, Olivier Lacombe etc.). A întemeiat, la Auberive, Franţa, o 
comunitate caritabilă pentru oropsiţii vieţii. Asemenea şi la Villejuif, un cartier sărac al 
Parisului. A întemeiat alte opere de caritate în România şi Japonia. A publicat mai 
multe cărţi: La visite des Pauvres, L Heure sainte, La Presence de Dieu, La 
Souffrance, La Liturgie du Prochain, Pensée pour la suite des jours etc. Este Membru 
Post-Mortem al Acad. Române. V. Revista Actualitatea Creştină, nr. 2/ 2017, p. 12. 

A fost arestat de regimul sovieto-comunist la 18 Noiembrie 1952. 

„I-au rupt hainele de preot şi l-au ţinut aproape un an în frig, doar cu lenjeria intimă, 
supus la optzeci de interogatorii nocturne, lovit până şi-a pierdut văzul şi auzul, torturat 
cu curent electric, ca să-i smulgă mărturia că ar fi fost un spion al Vaticanului sau cel 
puţin să renunţe la Unirea cu Roma. Atunci când refuza să semneze procesele verbale 
false, îl amenințau că îl vor spânzura gol pe un bulevard din Bucureşti. Dar nu ceda... 
Ceilalţi prizonieri găseau puterea de a-şi apăra propria demnitate privind la acel preot 
bătrân şi 
fragil şi, totuşi, de neînduplecat... Pentru el, —povesteşte un martor — zidurile închisorii nu 

existau. Era liber, pentru că împlinea voinţa lui Dumnezeu.” „Aruncat în închisoarea de 
la Jilava, ale cărei celule coborau până la opt metri sub pământ, iar zidurile musteau de 
apă... Într-o celulă de cinci metri pe şase, în care erau deja îngrămădiţi patruzeci şi patru 
de prizonieri..., Vladimir a devenit bunicul blând şi bun la care apelau toţi pentru a primi 
mângâiere..., îi ajuta pe ceilalți să se roage, recita Rozariul..., făcea Calea Crucii, 
împărțea cu cei mai slăbiți jumătate din hrana sa extrem de puţină, îi consola pe cei 
disperaţi, Duminica improviza pentru ei o Liturghie a Cuvântului şi o scurtă cateheză.” V. 
detalii şi citatele în vol., menţionat mai sus: Sicari, Antonio Maria, Fericitul Vladimir Ghika... p. 
310, 312, 314, 315-317, 320, 323, 324. 

Pentru timpul cât a fost în închisoarea sovieto-comunistă, cf. şi Boilă, Matei, O lună 
din viata Monseniorului Vladimir Ghica în mărturia unui coleg de celulă, în vol. Boilă, Matei, In 
speranţa repunerii lui Hristos ca unic Domn al societăţii româneşti, vol. |, Ed. Maritain, 
Bucureşti, 2011, p. 189-192. Câteva citate din Matei Boilă: „N-am cunoscut încă pe 
nimeni despre care să am în aşa măsură sentimentul neîndoios că este fericit cu 
adevărat atunci când se roagă sau meditează.” (p.191). „Nu l-am surprins niciodată 
plângându-se de oboseală, de frig, de foame sau de mâncarea pe care abia o putea 
înghiţi... Nu am avut niciodată nici cel mai mic semn că Monseniorul Ghica suferea din 
cauza închisorii: era fericit de apostolatul pe care îl făcea, de nenumăratele prilejuri ce i 
se ofereau de a-L vesti pe Hristos.” (p.192). Pr. Matei Boilă descrie şi convertirea sa 
proprie, miraculoasă, sub influența Monseniorului, a rugăciunilor fraților săi. Ne aduce 
un cuvânt spus de Monsenior în închisoare: „Mi-e ruşine de urmaşii noştri. Ce vor 
spune despre noi care am trăit într-un secol stăpânit de două cărţi sub nivelul 
semidoctismului: Mein Kampf a lui Hitler şi Capitalul lui Marx.” (p. 192). 

„Pe patul de moarte, în lipsă de preot, s-a mărturisit public, cu voce tare... «Mor 
cu conştiinţa împăcată că am făcut tot ce am putut, deşi nu întotdeauna tot ce a 
trebuit, 
pentru adevărata Biserică a lui Cristos, într-o perioadă tristă pentru ţara mea şi 
pentru întreaga lume civilizată»”. V. Cosmovici, Horia, Monseniorul. Amintiri şi documente 
din viaţa Monseniorului Vladimir Ghika în România, [Ed.] Galaxia Gutenberg, [Târgu Lăpuş, 
2011], p. 71. „După cum prevăzuse, adormi în Domnul, în ziua de 17 Mai [de fapt, 16 
Mai 1954], exact la jumătatea pedepsei sale. Până în ultima clipă, a fost cu mintea 
clară. Când a închis ochii pentru totdeauna, cei de faţă au spus: «A murit un Sfânt».” 
V. Ghika, p. 445. V. detalii despre Monsenior, în Ghika, p. 35,lista cu numeroase alte studii 
despre Monseniorul Ghika. Cf. şi Daujat Jean, 

Apostolul Secolului XX. Monseniorul Ghika, trad. din limba franceză de Mariana Petrişor, Ed. 
Arhiepiscopiei Romano-Catolice de Bucureşti, 2017. 


Bibliografie: 
Datele bibliografice complete sunt în textul articolului GHIKA, Vladimir. 
Cele prescurtate în textul articolului sunt redate mai jos. 

Actualitatea Creştină » Revista Actualitatea Creştină, publicaţie a Arhiepiscopiei 
Romano-Catolice de Bucureşti. Apare lunar, din 1990. 

Ghika » Francisca Băltăceanu, Andrei Brezianu, Monica Broşteanu, Emanuel 
Cosmovici, Luc Verly, Vladimir Ghika, Profesor de speranță, prefaţă de Î. P. S. 
loan Robu, Arhiepiscop Romano-Catolic de Bucureşti, Ed. Arhiepiscopiei 
Romano-Catolice, Bucureşti, 2013. 

Mic Dic. Enc., 2008 » Mic dicționar enciclopedic, ediţia a Il-a, revăzută şi adăugită, 
coordonator Alexandru  Stănciulescu, Ed.  Enciclopedică-Ed. Univers 
Enciclopedic, Bucureşti, 2008. 

Revista DyRevista Literatura şi Arta, Săptămânal al Scriitorilor din Basarabia 
„Republica Moldova”, Chişinău, fondat la 3 Octombrie 1954. Redactor Şef: 
Nicolae Dabija. 


ISIDOR, Din Sevilla (c.560-636) 

Sfânt. „Prelat şi erudit spaniol. Arhiepiscop al Sevillei (c. 600). Organizator al 
Bisericii spaniole. Autor a numeroase lucrări cu caracter enciclopedic: De natura 
rerum;Etimologiae, celebre în Evul Mediu.” V. Mic Dic. Enc., 2008, p.642. 
„[Lucrarea sa] Etymologia sau Origine libri XX este o operă uriaşă, un repertoriu 
enciclopedic de 20 de cărți. Este o adevărată enciclopedie a întregii ştiinţe din vremea 
aceea”. V. Bota l, p. 333, 334. Se consideră că Isidor încheie şirul luminos al 
Părinților Bisericii. 

De origine hispano-vizigotă, născut la Cartagina. Prieten al Papei Grigore I. A 
scris 20 de cărți de mare influență asupra elitelor bisericeşti din Evul Mediu. Tratatul 
său Despre natură abordează probleme de astronomie, matematică şi alte ştiinţe. 
V. Quillet, p. 115, 116. Cf. şi Dicţionarul Teologilor, p. 202, 203. 

A fost proclamat Sfânt în 1598, iar Doctor al Bisericii în 1722. Doi din fraţii săi 
-Leander Din-Sevilla, Fulgentius Din-Cartagena- şi sora Florentina sunt, de asemenea 
sfinți. 


Bibliografie: 
Datele bibliografice complete sunt în textul articolului ISIDOR, Din Sevilla. 


Cele prescurtate în textul articolului sunt redate mai jos. 


Bota I » Bota, Pr. Prof. Dr. loan M., Patrologia, ediţia a II-a, [Casa de Editură] Viaţa 
Creştină, [Cluj-Napoca, 2002], p. 162, 163. 

Dicţionarul teologilor » Tamaş, loan, Dicţionar de teologi creştini, [Ed.] Sapientia, 
Iaşi, 2011. 

Mic Dic. Enc., 2008 » Mic dicționar enciclopedic, ediția a Il-a, revăzută şi adăugită, 
coordonator Alexandru Stănciulescu, Ed.  Enciclopedică-Ed. Univers 
Enciclopedic, Bucureşti, 2008. 

Quilliet » Quilliet, Bernard, Încrâncenarea teologică. Istoria harului în Occident. 
Secolele III-XXI. Studii teologice, trad. din lb. franceză de Leria Lilian Brătescu 
şi pr. dr. Ştefan Lupu, [Ed.] Sapientia, Iaşi, 2012. 


IULIAN, din Antiohia (n. Sec. IV—m. 305/311) 

Sfânt şi medic. Martir. Cunoscut şi sub alte nume: I. Martirul, I. din Antiohia/ 
Tars/ Cilicia/ Anazarbus. S-a născut în provincia Cilicia din Asia Mică. Fiul unui 
senator păgân. Mama era creştină; rămasă văduvă, s-a mutat în Tars, unde a fost 
creştinat Iulian. A fost martirizat în timpul împăratului Dioclețian. Este sărbătorit de 
Biserica Catolică la 16 Martie, de cea Ortodoxă, la 21 Iunie; 6 Februarie după Laporte, 
v. p. 91. 


Bibliografie: 
Datele bibliografice complete sunt în textul articolului IULIAN, din Antiohia. 
Cele prescurtate în textul articolului sunt redate mai jos. 


Laporte » Laporte, Claude, Tous les saints de l’ Orthodoxie, [Ed.] Xénia, [Elveţia, 
2008]. 


KALINOWSKI, Josif Rafael (1835-1907) 

Sfânt şi matematician, provenind dintr-o nobilă familie poloneză. Proclamat 
Sfânt, în 1991. „La vârsta de 8 ani, Josif, «având o înclinație deosebită pentru 
matematică», a putut să frecventeze Inst. Nobililor, un colegiu în care tatăl său era 
prof. de matematică; a rămas acolo până la vârsta de şaisprezece ani, încheindu-și cu 
brio primul ciclu de formare... [A urmat] Şcoala de Inginerie de la Sankt 
Petersburg... Inteligent..., strălucitor la studii..., la terminarea celor trei ani era deja 
locotenent inginer şi asistent de matematică în acea Academie... Prima muncă ce-i fu 
încredințată a fost proiectarea căii ferate Kurk-Kiev-Odessa: el trebuia să schiţeze 
traseul printre noroaie şi mlaştini; dar în acele întinderi pustii şi nesfârşite reuşi —după 
cum scrisese— «să lucrez cu mine însumi asupra persoanei mele». ŞI-l regăsi pe 
Dumnezeu... Lucrările pentru calea ferată au fost suspendate... şi astfel Kalinowski — 

ridicat între timp la gradul de căpitan al statului major- a fost transferat la fortăreaţa de 
la Brest-Litovsk cu sarcina de a se îngriji de fortificări şi de lucrările de renovare... 
Fortăreaţa de pe frontiera ruso-poloneză era, şi mai e şi azi, un simbol, un creuzet în 
care mai mult decât altundeva se simt dramele acelor popoare. Aici, în 1863, îi sosi 
ştirea despre Insurecția din lanuarie. Kalinowski avea douăzeci şi opt de ani, era legat 
cu jurământ în armata ţarului, iar prin sânge şi credință era legat de Patria sa... 
Problema cea mai gravă nu era aceea de a-şi da demisia din armata rusească; 
problema... era aceea de a se apropia de răsculați în timp ce totul îi spunea că 
insurecția era destinată să dea greş... Kalinowski... încercă înainte de toate să-i facă 
pe răzvrătiți să se răzgândească până acolo încât unii îl acuzară că ar fi un laş şi, poate, 
chiar spion de-al ruşilor. El a răspuns: «Vom vedea cine este în stare de jertfă». S-a 
pus la dispoziţia Consiliului Naţional de Insurecţie şi fu numit Ministru de război în 
regiunea Vilnius. Înainte de a accepta, a pus o singură condiţie: că nu va semna 
niciodată nici o condamnare la moarte. 

Dar, după cum prevăzuse..., insurecția a fost înfrântă..., responsabilii cădeau, 
unul după altul, în mâinile poliției ţariste. Episcopul de Vilnius a fost exilat, au fost 
spânzurați preoţi, iar mănăstirile au fost transformate în închisori. În aceste luni 
teribile, Kalinowski, care lăuntric se maturizase mult, regăsi puterea, cam după zece 
ani, să se ducă iar la spovadă... Când a fost arestat, Kalinowski se hotărî să-şi asume 
responsabilităţile şi să nu denunțe pe nimeni. 

..-Un biograf îi descrie în acest fel statura morală: «Să-i oprească pe ceilalți de a 
face greşeala cea mare, să nu contribuie cu nimic la a o comite, şi totuşi, să accepte cu 
generozitate să se asocieze tristelor consecinţe ale erorii şi să suporte împreună cu 
ceilalţi pedeapsa erorii comise, fără să acuze pe nimeni: iată adevărata faţă a lui Josif 
Kalinowski»... 

În Memoriile sale citim: «Acuzându-mă pe mine însumi de toate, sigur mă 
condamnam la moarte». A fost condamnat la pedeapsa capitală..., dar... în acest fel 
urma să le dea cadou un martir polonezilor. Mulți îl considerau deja un sfânt... 
Pedeapsa cu moartea i-a fost comutată în zece ani de muncă silnică în Siberia... 
Tribunalul militar răspândi cu bună ştiinţă zvonul că l-ar fi grațiat ca recompensă 
pentru informațiile şi denunțările date... Astfel, ex-Căpitanul Statului Major, 
ex-Ministrul de război, cu capul ras şi zeghe de prizonier, cu demnitate şi blândețe îşi 
începu Calea Crucii... De-abia după zece luni au ajuns la destinaţie; «Câmpiile imense 
de la poalele şi-n spatele Uralilor —scria condamnatul- deveniseră un cimitir fără 
margini pentru zeci de mii de victime smulse din sânul Patriei Mame şi înghiţite 
pentru totdeauna.»... În Siberia, procesul de maturizare interioară a fost cel mai 
profund. Scria: «Lumea poate să-mi ia totul, dar un ascunziş va rămâne mereu de 
neatins: rugăciunea... În afara rugăciunii nu am nimic de oferit lui Dumnezeu... Îmi 

rămân doar suferința şi rugăciunea. »... 

Între timp, în suflet lua iar naştere chemarea la preoţie... Luase cu dânsul 
Evanghelia şi Imitaţiunea lui Cristos..., Exerciţiile Sf. Ignațiu de Loyola... 
nenumărate episoade despre dedicarea lui ... Ceilalţi condamnaţi, în rugăciunile lor, au 
pus şi această invocaţie: «Pentru rugăciunile lui Iosif Kalinowski, eliberează-ne, 
Doamne!y... El devenise... o «taină vie»... Cu trecerea anilor... soseşte câte o 
amnistie. În 1874, Iosif este eliberat... cu restricţia de a nu mai locui în Lituania... 

La patruzeci şi doi de ani se prezintă la noviciatul din Graz, în Austria, şi intră 
acolo «numai cu gândul de a se dărui unei vieţi penitente»... Intrase cu această 
hotărâre: «... Să nu mă mai despart nicicând de Isus Cristos». Îşi completă studiile în 
Ungaria şi fu hirotonit în Polonia... 

Sub conducerea lui, Provincia Carmelitană din Polonia a reînflorit... Devenise 
între timp părintele spiritual al poporului său...; dezbinarea între creştini «este cel mai 
mare duşman al societății noastre», «calea cea mai sigură pentru aflarea păcii este 
tocmai unirea»... «Unitatea sacră! Unitatea sfântă! Acest cuvânt deja umple inima de 
durere, dar aprinde şi focul speranţei», aşa scria el în 1904... Intuia că în dezbinarea 
creştinilor îşi au rădăcina şi toate conflictele politice... Ni-l amintim pe patul de 
moarte, repetând fără încetare cuvintele lui Cristos: «Părinte, ca toți să fie una!» ”. Din 
Sicari, Antonio Maria, Cartea Sfinţilor Carmelitani. Prefaţă: Părinţii Carmelitani 
Desculţi; Introducere: PP. Carmelitani Desculţi; Traducerea: Irina Cristina 
Mărginean, Ed. Carmelitană, [Snagov], 2011, p. 199-211. 


Bibliografie: 
Datele bibliografice complete sunt în textul articolului KALINOWSKI, Josif 
Rafael. 


LELLIS, Camil De (1550-1614) 

Sfânt. Preot italian şi medic-prin-ocupaţie. Orfan de părinţi, cu o statură de uriaş, 
se angajează în armata Veneţiei şi luptă împotriva turcilor, apoi, în armata spaniolă, 
luptă împotriva maurilor. ÎL prinde patima jocului-de-cărţi, pierde banii adunaţi din 
soldă. Decade. Ajunge cerşetor şi muncitor zilier. Cu o rană veche neînchisă, caută 
vindecarea la Roma. 

Într-o zi, a avut o revelaţie, a înţeles cât de urâtă fusese viaţa lui de până atunci. 
respingătoare. Împreună cu preotul Filip Neri, viitorul Sfânt, concepe un plan de 
îmbunătăţire a asistenţei bolnavilor. Formează un prim grup de voluntari, închiriază o 
casă pe care o transformă în spital gratuit, lucrează benevol în alte spitale. 

Între timp, studiază teologia şi este sfinţit preot. Grupul de voluntari condus de 

Lellis —îmbrăcaţi cu haine de culoare neagră, pe care era cusută o cruce roşie-— capătă 
respect şi notorietate. Papa Grigore al XIV-lea ridică societatea lor la rang de Ordin 
Călugăresc Slujitorii Bolnavilor. Alături de cele trei voturi monahice clasice (sărăcia, 
castitatea, ascultarea), adaugă un al patrulea: a îngriji pe bolnavii de ciumă, chiar cu 
preţul vieţii. 

Cu şapte ani înainte de moarte, renunță la sarcina de Superior General al 
Ordinului. Acesta avea deja în Italia 15 case, 8 spitale şi peste 300 de voluntari; apoi 
s-a răspândit în întreaga lume. Poporul îl considera, încă în viaţă fiind, sfânt —Sfântul 
Cruce Roşie. 

Biserica l-a înscris în calendar în 1746, iar Papa Leon al XIII-lea l-a declarat 
Patron al Bolnavilor şi Spitalelor, împreună cu Sfântul loan-al-lui-Dumnezeu. Este 
sărbătorit la 14 Iulie. După: Vieţile Sfinților, vol. II, p. 33. 


Bibliografie: 
Datele bibliografice complete sunt în textul articolului LELLIS, Camil De. 
Cele prescurtate în textul articolului sunt redate mai jos. 


Vieţile Sfinţilor » Viețile Sfinților, vol. I (lanuarie-lunie), vol. II (lulie-Decembrie), 
[Ed.] Arhiepiscopiei Romano-Catolice, Bucureşti, 1982, 1983. 


MOSCATI, Giuseppe (1880-1927) 

Medic şi chirurg italian. Sfânt. Descinde dintr-o familie de patricieni italieni, 
oameni foarte admiraţi pentru actele lor de caritate şi pentru viaţa lor pioasă. 
V. Rizzoli Larousse, Enciclopedia Universale, X, Mest-Opaco, Rizzoli Edizioni, 
[1969], Milano, p. 315. Prof. Moscati —membru al Acad. Regale de Medicină şi 
Chirurgie, membru fondator al Soc. Medicilor şi Naturaliştilor şi al Soc. Italiene de 
Biologie Experimentală— este un model de viață dedicată „principiului armoniei 
dintre Știință şi Credință”. A absolvit în 1903 fac. de medicină cum laude. Cercetările 
şi contribuţiile sale ştiinţifice originale publicate în Archives Internationales de 
Physiologie şi în alte publicaţii privitoare la metabolismul intermediar, studiile 
endocrinologice sau tehnica electrocoagulării au avut un viu răsunet în lumea ştiinţei 
medicale —metoda originală a lui Moscati pentru realizarea hipofizectomiei prin 
introducerea în şeaua turcească a unui ac electrolitic şi electrocoagularea glandei; sau 
tehnica personală aplicată de el în endocrinologie prin practicarea pancreasectomiei 
într-un mod specific... 

Moscati, în paralel cu viaţa de medic chirurg, [era] cercetător neobosit, ajuns pe 
culmile vieţii academice. V. Moscati, medic sfânt, p. 20 şi urm. V. şi Moscati, 
după Sicari, p. 123, 124. Şi-a folosit această carieră de medic drept un vast câmp de 

apostolat evanghelic. După venirea lui Moscati la spitalul din Napoli, ceva s-a 
schimbat: „Exista ceva mistic în această şcoală în care ştiinţa riguroasă era cultivată 
nestingherit într-o atmosferă de înaltă moralitate... Însufleţite de munca lui Giuseppe 
Moscati, se formau nu numai solide intelecte clinice, dar se plămădeau şi suflete 
admirabile, sinteză în care etica şi ştiinţa se împleteau întru înălțarea omului şi a 
medicului pe treptele apostolatului”. V. Moscati medic sfânt, p. 34. „Giuseppe 
Moscati întrunea în sine în chip minunat trei atribute preţioase: Știința, Pietatea, 
Credinţa.” 
discipolii la cunoaşterea profundă a bolii, pentru a determina remediile şi a uşura 

„Ideea-forță a Prof. Moscati era că, pe lângă activitatea de a-şi călăuzi 


suferințele, un medic bun trebuie să fie şi un creştin foarte bun...; [dorea] să ofere 
discipolilor săi şi o învățătură creştină.” V. Moscati, medic sfânt, p. 37. 

Chirurg vestit, diagnostician care a uimit deseori comisii medicale prin 
exactitatea sa de multe ori în contradicție cu a comisiei, medicului Moscati i s-a pus 
încă din timpul vieții denumirea de medic sfânt... Astfel, în 1975, Papa Paul al VI-lea 
l-a beatificat, în 1987, Papa Ioan Paul al II-lea l-a consacrat sfânt. V. Moscati, p. 158. 
Documentul care introduce cauza sa de beatificare începe astfel: ,„ Robul lui Dumnezeu 
a trăit în timpul nostru, în care, din cauza laicismului..., lumea a fost smulsă din 
Biserică, Credinţa a fost despărțită de Știință şi pusă în opoziție cu ea... Împotriva 
unui laicism atât de nefast, Divina Providenţă a ales laici,... doctori care au ştiut să 
arate prin exemplul propriu minunata unitate dintre Credinţă şi Ştiinţă, cetăţeni care 
şi-au afirmat deschis credința, fiecare în profesia sa..., fiind de folos societății”. 
V. Moscati, după Sicari, p. 124. „El, căruia îi plăcea să vadă în bolnavi chipul 
îndurerat al lui Cristos, nu voia să primească bani... Deci, bogații şi-l disputau pentru 
renumele de bun diagnostician, săracii se năpusteau asupra lui fiindcă ştiau că nu li se 
va cere nimic sau vor avea chiar de câştigat... Moscati ajungea să pună o bancnotă în 
rețeta împăturită sau sub perna pacientului ale cărui condiții de trai le intuia ca 
precare... Se îngrijea chiar el de cumpărarea medicamentelor prescrise..., de plătirea 
taxei de spitalizare pentru cei ce nu îşi permiteau.” V. Moscati, după Sicari, p. 125, 
126. „Truda sa [era] zilnică, la orice oră, neobosită, fără preget. Celui care-l întreba 
cum de rezistă, îi răspundea simplu: «Cel ce se cuminecă în fiecare dimineaţă are o 
energie care nu-l părăseşte niciodată» ”. V. Moscati, după Sicari, p. 127. 

„Suferea nu numai persecuția medicilor..., datorită mărturiei sale [creştine] 
deschise, cât şi a celor care vedeau în el un foarte talentat concurent, deşi era foarte 
tânăr”... Un martor spune: „Era disprețuit, împuns de cei care nu vedeau cu ochi buni 
mărturia sa catolică de credinţă francă, simplă şi curajoasă: îl făceau maniac, isteric, 
exaltat, fanatic“. „Alte injurii..., iar unii colegi mai supăraţi făceau în aşa fel... să le 
audă când trecea...: «fanatic, posedat, nebun-de-legat, doctor-de-popi-şi-maici...»”. 
Moscati trăia deci într-un mediu frecventat de medici..., cu o orientare materialistă, iar 

el o ştia prea bine. V. Moscati, după Sicari, p. 130. „Discipolii care-l urmau zilnic 
pe Moscati..., îl însoțeau până acasă, continuând să discute cu el..., au evocat cu 
emoție scena devenită familiară la Napoli: «ÎL urmau în procesiune ca pe un sfânt!». Şi 
aproape toţi, după periplul duminical de pe străzi, ajungeau să-l însoţească la 
Liturghie.” V. Moscati, după Sicari, p. 129. Un martor spune: Prof. Moscati era ca 
un preot şi nu l-a răpus niciodată lupta pe care... colegii materialişti au dus-o 
împotriva lui... Obişnuia să spună: «Ce mă interesează ce fac ceilalți? Grija mea este 
să-l mulțumesc pe Dumnezeu»... 

În prescrierile medicale... [făcute] pacienţilor săi..., se întâlneau... expresii ca: 
«Spovediţi-vă, regăsiţi starea de har, împăcaţi-vă cu Dumnezeu, gândiți-vă la 
nemurirea sufletului»... Îmbina Moscati tratarea spiritului cu cea a trupului... Dar nu 
cădea în spiritualism, neglijând trupul. Unei surori, care vroia să îl cheme la un oficiu 
religios în timpul orarului de lucru, îi răspunsese brusc: «Soră, Dumnezeu se slujeşte 
lucrând.» V. Moscati, după Sicari, p. 138. „Ajungea până la a le cere bolnavilor, ca, 
în loc de bani, să-i facă darul de a se apropia de Euharistie, de a se întoarce la credinţa 
pierdută”. V. Moscati, p. 20. 

Moscati... şi-a înțeles profesia în strânsă legătură cu cea a preotului... În Joia 
Mare a anului 1927, cortegiul funebru... pe străzile oraşului Napoli, cu o mulțime de 
docenţi, de studenți şi de oameni simpli; un bătrânel... scrise în caietul de condoleanţe, 
cu mâna tremurândă: „Noi îl plângem pentru că lumea a pierdut un sfânt, Napoli —un 
exemplu de virtute, iar săracii bolnavi- au pierdut totul”. V. Moscati, după Sicari, 
p. 141, 142. În Jurnalul său Moscatti scria: „Isuse, iubirea Ta mă înalță; Iubirea Ta 
mă sfinţeşte şi mă îndreaptă nu spre o singură făptură, ci spre toate făpturile, spre 
nesfârşita frumuseţe a tuturor fiinţelor create după chipul şi asemănarea Ta”. 
V. Moscati, medic sfânt, p. 159. 

O „dovadă a capacităţilor sale [spiritual-]medicale... [este] întâlnirea cu celebrul 
tenor Enrico Caruso. Acesta se întorcea la Napoli..., după ce avusese la New York un 
concert care fusese întrerupt din cauza unei hemoragii. Consultase cei mai iluştri 
medici din America şi din Roma..., nimeni nu fusese în măsură să-i pună un 
diagnostic corect... În final, ajunsese la Moscati. Era deja prea târziu... şi îi mai 
rămâneau doar două luni de trăit..., dar intuiţia doctorului napoletan diagnostică 
imediat că era vorba de un abces subfrenic... Toţi au trebuit să-i dea dreptate, chiar 
dacă... nu-i mai era de folos tenorului de 48 de ani, care plecase sărac din Napoli şi se 
întorcea în anul 1921 cu un patrimoniu estimat la mai mult de 50 de milioane de 
dolari, cu valoarea de atunci. Nu ştiinţa îi folosi lui Moscati, ci credinţa lui. El nu ezită 
să-i spună lui Caruso «că mersese la toţi medicii, dar nu şi la Isus Cristos». Iar tenorul 
răspunse: «Profesore, faceţi tot ce doriţi.» Şi acesta se îngriji să i se administreze [în 
timp] util ultimele sacramente, asistându-l fratern până la sfârşit”. V. Moscati, după 

Sicari, p. 127. 


Preluând spre administrare sala apăsătoare a Institutului anatomo-patologic, 
Moscati a mântuit-o de aspectul ei macabru, punând pe pereţii goi un 
Crucifix frumos, iar dedesubt scrise Cuvântul Celui-Înviat-din-Morţi: „O, 
mors, ero mors tua!=0, moarte, eu voi fi moartea ta!”N . Moscati, după 


Sicari, p. 128. 


Bibliografie: 
Datele bibliografice complete sunt în textul articolului MOSCATI, Giuseppe. 
Cele prescurtate în textul articolului sunt redate mai jos. 


Moscati, după Sicari » Sicari, Antonio Maria,Moscati Giuseppe, înPortrete ale 
Sfinților, vol. 5. Sfinții din Secolul XX. Trad.: Tatiana Lucaci, Ed. Carmelitană, 
[Snagov], 2013. 

Moscati, medic sfânt » Arturo Dalla Vedova şi Raffaele Aufiero,Giuseppe Moscati, 
medicul sfânt. Trad. [din italiană] de Pr. Claudiu Dumea, [prefața de dr. 
Leonardo Antico, medic primar de geriatrie, Univ. Catolică a Inimii lui Isus, Ed.] 
Arhiepiscopiei Romano-Catolice de Bucureşti, 1992. 

Rizzoli » Rizzoli Larousse, Enciclopedia Universale, Rizzoli Editore, Milano, 16 
volume, [1966-1975]. 


TOMA De AQUINO (1225-1274) 

„Teolog şi filosof medieval. Urmărind să dea o formă raţionalistă filosofiei 
catolice, a căutat să realizeze o sinteză între aristotelism şi gândirea creştină, între 
Raţiune şi Credinţă, sinteză în cadrul căreia, însă, filosofia era subordonată, în ultimă 
instanţă, dogmelor religioase (Summa Theologiae). Canonizat (1323). În 1879 sistemul 
lui a fost recomandat ca filosofie oficială a catolicismului”. V. Mic Dic., 1972, 
p. 1.659. 

„În chimie, în timpul Sec. XIII-XIV şi al XV-lea s-au făcut cele mai mari 
descoperiri. Albertus Magnus la Paris... Chiar Toma, cât era el de foarte mult ocupat 
cu teologia şi filosofia, tot a găsit timp să se dedice şi problemelor de chimie. Trei 
tratate de chimie au rămas de la el şi, de asemenea, cuvântul amalgam, pe care l-a 
folosit în descrierea diverselor metode chimice de combinare a metalelor cu mercur”. 
V. Catholic Churchmen, p. 52, 53. 

„... Toma De Aquino. Totodată metafizician, logician şi teolog, el a încercat să 
împace Credinţa creştină cu Filosofia raţionalistă a lui Aristotel... El este primul care 
a încercat realizarea unei armonii între ceea ce este crezut şi ceea ce este ştiut: între 

actul de Credinţă şi cel de Ştiinţă, într-un cuvânt între Dumnezeu şi Ştiinţă”. 
V. Guitton, p. 114. 

Summa Theologiae este renumită pentru quinque viae (cele cinci căi), 
reprezentând cele cinci argumente prin care poate fi probată existenţa lui 
Dumnezeu: 

1. Este primul motor al lumii (agentul imobil al mişcării universale). 

2. Este cauza eficientă a lumii (cauza primordială). 

3. Este necesitatea care ființează dincolo de lucrurile contingente. 

4. Este binele şi adevărul absolut, perfecțiunea pură. 

5. Este finalitatea a tot ce există (oferă scop tuturor fiinţelor). 

Papa loan Paul al II-lea, în Scrisoarea Enciclică «Fides et Ratio»(v. Papa loan 
Paul al II-lea), subliniază că Toma De Aquino are „marele merit de a pune în prim 
plan armonia care există între Raţiune şi Credinţă. Lumina Raţiunii şi cea a Credinței, 
ambele provin de la Dumnezeu, spunea el; de aceea, nu se pot contrazice între ele”, 
p. 790. De Aquino face distincţie între Înţelepciunea venită de la Duhul Sfânt („unul 
din cele şapte daruri”) şi Doctrina obţinută prin studiu: „Înţelepciunea enumerată 
printre darurile Duhului Sfânt este deosebită de cea care este pusă printre virtuțile 
intelectuale. De fapt, aceasta din urmă se dobândeşte prin studiu: aceea, în schimb, 
«vine de Sus», după cum se exprimă Sfântul Iacob. Tot la fel este deosebită şi de 
Credinţă. Deoarece Credinţa acceptă Adevărul Divin aşa cum este, pe când darul 
Înţelepciunii are ca specific să judece conform Adevărului Divin”. Apud Papa loan 
Paul al II-lea, p. 791. V.şi prezentarea Principiului Raţiuniii Suficiente, a 
Cauzei Necauzată, Cauza Primă, care este Dumnezeu, la Woods, p. 86-89. 
Woods arată că Toma îl preţuia pe Aristotel. Cum se constataseră unele contradicții 
între Învățătura Creştină şi gândirea lui Aristotel, Toma a demonstrat că orice aparentă 
contradicție este semnul unei erori de înţelegere, fie a Religiei, fie a Filosofiei. 
Monseniorul Ségur apreciază afirmaţia lui Toma De Aquino: „Scientia est cognitio 
rerum per causas=Ştiinţa este cunoaşterea lucrurilor prin cauzele lor”. V. Ségur. 

Este semnificativ că, imediat după moartea lui Toma, Episcopul de Paris a 
publicat o serie de 219 afirmaţii condamnate —cunoscute sub numele de Condamnările 
de la 1277, prin care se interzicea predarea la Univ. din Paris a unor părţi din gândirea 
lui Aristotel. „Însă, tocmai Condamnările din 1277 au avut un efect pozitiv în 
dezvoltarea Ştiinţei, ... au reprezentat începutul Științeimoderne..., au forţat gânditorii 
să străpungă graniţele între care fuseseră împinşi de afirmaţiile aristotelice şi să 
conceapă Lumea fizică în moduri noi”. V. Woods, p. 124, 125. 

Cu privire la „preocuparea privind condiţiile de legitimitate ca ştiinţă a 
teologiei”, cf. şi în Godescalc, studiul amplu al lui Alexander Baumgarten, 
Teologia ca dispoziţie ştiinţifică la Grigore De Rimini şi la Godescalc De 

Nepomuk, p. 345-436. V. şi Maritain, Jacques, Sfântul Toma din Aquino 
(1225-1274), în vol. Mari Sfinţi, p.124-153; ibidem, p. 146 (detalii despre 
Condamnările de la 1277). Toma De Aquino consideră Credinţa, Speranţa şi 
Dragostea ca fiind «virtuțile teologale», pentru că doar ele singure au ca obiect direct 
pe Dumnezeu. În viaţa ce va să fie, Credinţa va ceda vederii lui Dumnezeu, iar 
Speranţa va ceda prezenţei lui Dumnezeu. Singură Dragostea, pe care Toma o numea 
«Prietenie cu Dumnezeu», va continua, esenţial nemodificată, în Paradis, în gradul de 
intensitate obţinut în această viaţă. V. James A. Weisheipl, Thomas Aquinas, în 
Eliade-Encyclopedia, vol. XIV, p.485-490. Cf. şi Dicţionarul Teologilor, 
p. 369-374. 

Toma De Aquino considera că „a realizat ştiinţa sa nu prin întreprindere umană, 
ci prin meritul rugăciunii, pentru că de fiecare dată când dorea să studieze, să discute, 
să citească, să scrie sau să dicteze, dânsul mai întâi recurgea la rugăciune în izolare, îşi 
deschidea sufletul său cu lacrimi, cu dorința de a descoperi secretele divine. Iar, prin 
meritele rugăciunilor sale, îndoielile sale erau înlăturate şi dânsul ajungea să fie 
pe-deplin instruit...” (Din Peter Calo, Vita sancti Thomae Aquinatis, apud Prayer 
and Intelligence, motto, p. XI.). Cf. şi rugăciunea Sfântului Toma, Consfinţire la 
Preacurata Fecioară Maria, în Carte de Rugăciuni, Sfânta Liturghie (Ediţie 
revizuită), [Ed.] Arhiepiscopia Romano-Catolică, Bucureşti, 1990, p. 294-296. 


Bibliografie: 
Datele bibliografice complete sunt în textul articolului TOMA De AQUINO. 
Cele prescurtate în textul articolului sunt redate mai jos. 


Catholic Churchmen »Walsh, James J., Catholic Churchmen in Science.Sketches of 
the Lives of Catholic Ecclesiastics Who Were Among the Great Founders in 
Science, by James J. Walsh, M. D., Ph. D., LL. D., Professor of Medical History, 
Fordham Univ. Med. School and Professor of Physiological Psychology in St. 
Francis Xavier's College, N. Y. Philadelphia American Ecclesiastical Review, 
The Dolphin Press, [SUA], MCMVI [1906]. 

Dicţionarul teologilor » Tamaş, loan, Dicţionar de teologi creştini, [Ed.] Sapientia, 
Iaşi, 2011. 


Eliade-Encyclopedia » The Encyclopedia of Religion, Mircea Eliade Editor-in-Chief, 


16 volume, Ed. Macmillan Publishing Company, New York, Collier Macmillan 
Publishers, London, 1987. 

Guitton » Guitton, Jean, în vol. Scrisori către Dumnezeu. Reunite şi prezentate de 
Rene Guitton. Traducere şi cuvânt înainte de Irina Mavrodin, „Chevalier des Arts 
et des Lettres”, Editura Minerva, Bucureşti, 2006. 

Godescalc » Godescalc, De Nepomuk, Teologia ca dispoziţie ştiinţifică. Prolog la 
Comentariu la Cartea Sentinţelor, ediţie critică [bilingvă, latină-română], ediţie a 
textului latin, traducere în limba română, studiu şi aparat critic de Alexander 
Baumgarten, [Ed.] Polirom, [laşi], 2016. 

Maritain » Maritain, Jacques, Creştinism şi Democraţie. Cu un cuvânt înainte de Pr. 
Prof. Constantin Galeriu şi un Avertisment de René Mougel. Trad., note şi 
postfață de Liviu Petrina, Ed. Crater, Bucureşti, 1999. 

Mic Dic., 1972 » Mic Dicţionar Enciclopedic, [Ed.] Enciclopedică Română, Bucureşti, 
1972. 

Papa loan Paul al II-lea » Scrisoarea Enciclică «Fides et Ratio» a Papei loan Paul 
al II-lea adresată tuturor episcopilor Bisericii Catolice despre raportul dintre 
Credinţă şi Raţiune, în vol. Magisteriu 1. Institutul Teologic Romano-Catolic din 
Bucureşti, Papa loan Paul al II-lea, Enciclice, Ed. A[rhiepiscopiei R[omano-] 
C[atolice] Bucureşti, 2008]. 

Ségur » Ségur, Louis-Gaston,Monseigneur De,La foi devant la science moderne, 
documentaire réalisé par les Amis du Christ Roy de France, «www.a-c-r-f-com»; 
«https://Catholicapedia.net.../c102-Segur-La-foi-devant-la-sc.». 

Woods » Woods Jr., Thomas E.,Cum a construit Biserica Catolică civilizația 
occidentală, [Cuvânt înainte de Cardinal Antonio Cañizares], trad. de Geta 
Lazăr, Ed. A[rhiepiscopiei] R[omano-] C[atolice, Bucureşti], 2016, primul tiraj; 
exemplarul folosit de noi are indexul necorelat cu paginile, noi indicăm direct 
paginile propriu-zise. 


VASILE Cel MARE, Sfântul (329-379) 

Sfânt, Părinte al Bisericii. „Monah, apoi Episcop al Cezareii şi Mitropolit al 
Capadociei (370-379 d.Cr.). Adversar al arianismului. Scrieri teologice (Hexaemeron; 
Despre Duhul Sfânt), de drept canonic şi al unor reguli monahale, urmate şi azi de 
monahii răsăriteni. Fondator de instituţii de ajutorare a săracilor.” V. Mic Dic. Enc., 
2008, p. 1.449, 1.450. Cuvântul vasiliade, folosit pentru spitale şi aşezăminte de 
caritate, îi perpetuează numele. Graves îl include între „medicii creştini care l-au urmat 
pe Cristos” şi scrie: „Sfântul Vasile a fondat numeroase instituţii de tipul spitalelor. 
Acolo nu se ofereau atât servicii medicale, cât un loc unde bolnavii să fie adăpostiți. A 
promovat monahismul şi învăţământul.” V. Graves, p.224. Adresându-se unui 
interlocutor, se exprima astfel: „Dacă fiecare s-ar mulțumi cu ceea ce-i este necesar şi 

ar da săracilor ceea ce-i prisoseşte, n-ar exista nici săraci, nici bogaţi. Şi el nu s-a 
mulțumit doar cu vorbe. La marginea oraşului Cezareea, prin munca şi dărnicia lui, a 
luat ființă o adevărată cetate a carităţii, sanatorii, aziluri, spitale, laboratoare şi şcoli de 
meserii.“ V. Vieţile Sfinţilor, vol. |, p.12. Cf. şi Dicţionarul Teologilor, 
p. 381-383. 

„Sfântul Vasile cel Mare creează în Hexaimeronul său (celebrele omilii la cele 
şase zile ale Creaţiei) un model de oratorie creştină bazat pe o frescă a cunoştinţelor 
vremii, pe o sumă a informaţiilor sale ştiinţifice care se extindeau dincolo de teologie, 
în cosmogonie,astronomie sau meteorologie, în istorie naturală, geografie, botanică 
şi, nu în ultimul rând, în medicină, domeniu atât de drag lui, toate adunate spre 
realizarea unui unic ţel, armonizarea religiei cu ştiinţa, conştientizarea că deasupra 
tuturor stă Creatorul Lumii, Stăpânul Universului.” V. Dumitraşcu, Pr. Nicu, Sfinţii 
Trei lerarhi — Elenism şi creştinism, în vol. Părinţii Bisericii, p. 32. 

Viziunea lui Vasile cel Mare privind Big Bangul: Mai întâi a fost făcută lumea 
nevăzută. „Era o stare mai veche decât facerea lumii, potrivită puterilor celor mai 
presus de lume, o stare mai presus de timp, veşnică, pururea fiitoare, în ea. Ziditorul şi 
Creatorul tuturor a făcut creaturi: lumină spirituală, potrivită fericirii celor ce-L iubesc 
pe Domnul, firile raţionale şi nevăzute şi toată podoaba celor spirituale, câte depăşesc 
mintea noastră, ale căror nume nu este cu putinţă să le descoperim.” Lumea văzută a 
fost creată după aceea... 

Momentul zero: „Facerea cerului şi a pământului s-a făcut într-o clipită şi în afară 
de timp, deoarece «începutul» este ceva indivizibil şi fără dimensiune, astfel «A făcut 
Dumnezeu cerul şi tot pământul; în acelaşi timp şi substanţa şi forma ştiinţifică a lor. 
Că Dumnezeu nu este descoperitor de forme; este Creator; a creat însăşi natura 
existenţelon»”. Apud: Kerekeş, Nicolae, Sfântul Vasile Cel Mare-Modelul relaţiei 
Creştinismului cu Ştiinţa, în vol. Părinţii Bisericii, p. 348, 349. 


Bibliografie: 
Datele bibliografice complete sunt în textul articolului VASILE Cel MARE, 
Sfântul. 
Cele prescurtate în textul articolului sunt redate mai jos. 
Dicţionarul teologilor » Tamaş, loan, Dicţionar de teologi creştini, [Ed.] Sapientia, 
Iaşi, 2011. 
Graves » Doctors Who Followed Christ: Thirty-Two Biographies of Eminent 
Physicians and Their Christian Faith, by Dan Graves, Kregel Publications, 
Grand Rapids, MI, 1999. 

Mic Dic. Enc., 2008 » Mic dicționar enciclopedic, ediţia a Il-a, revăzută şi adăugită, 
coordonator Alexandru  Stănciulescu, Ed.  Enciclopedică-Ed. Univers 
Enciclopedic, Bucureşti, 2008. 

Vieţile Sfinţilor » Vieţile Sfinților, vol. I (lanuarie-lunie), vol. II (lulie-Decembrie), 
[Ed.] Arhiepiscopiei Romano-Catolice, Bucureşti, 1982, 1983. 


VINCENT, De Paul, Sfântul (1581-1660) 

Sfânt catolic. Reformator catolic şi cofondator al grupului Filles de laCharite, 
1617, Surorile de Caritate, care au organizat spitale şi farmacii în Franţa. V. Graves, 
p. 227. A studiat în Franţa şi Italia. O vreme, răpit de pirați, a fost sclav. A fost 
beatificat în 1729 şi canonizat în 1737. A înfiinţat spitale şi leprozerii. Cunoscut ca 
„Marele Apostol al Carităţii.” 

A fost conducător al Congregaţiei Misionare (Vincentionii). Moaştele sale se 
păstrează la Paris. Este patronul tuturor operelor de caritate, al Organizaţiilor Surorile 
Carităţii şi Fraţii Carităţii. Monseniorul Vladimir Ghika a colaborat cu aceste 
Organizaţii, v. supra,Vladimir Ghika. Coincidenţă fericită: Monseniorul Ghika a fost 
sfințit preot în Biserica „Saint Vincent de Paul” din Paris; Sfântul Vincențiu l-a 
inspirat în demersurile sale caritabile. V. Ghika, Profesor de Speranţă, 
p. 95,112,133, 207. În univ. franceze, funcţionează o Societate Saint Vincent De 
Paul, care, în 1833, a fost condusă de fericitul Frederic Ozanam. Mai multe univ. din 
SUA îi poartă numele şi este hram pentru numeroase biserici americane. Asemenea, în 
Malta şi Filipine. V. Wikipedia. 


Bibliografie: 

Datele bibliografice complete sunt în textul articolului VINCENT, De Paul, 
Sfântul. 

Cele prescurtate în textul articolului sunt redate mai jos. 


Ghika » Francisca Băltăceanu, Andrei Brezianu, Monica Broșteanu, Emanuel 
Cosmovici, Luc Verly, Vladimir Ghika, Profesor de speranţă, prefaţă de 
Î. P. S. Ioan Robu, Arhiepiscop Romano-Catolic de Bucureşti, Ed. Arhiepiscopiei 
Romano-Catolice, Bucureşti, 2013. 

Graves » Doctors Who Followed Christ: Thirty-Two Biographies of Eminent 
Physicians and Their Christian Faith, by Dan Graves, Kregel Publications, 
Grand Rapids, MI, 1999. 

VOINO-YASENETKI, Valentin Felixovici (1877-1961) 

Sfântul Luca al Crimeii, canonizat în 1966. Chirurg şi Arhiepiscop rus. A studiat 
medicina la Univ. din Kiev, fiind un student eminent. A devenit extern în clinica 
chirurgicală din Moscova a celebrului prof. Diakonov. Apoi medic-şef în spitalul din 
Pereiaslav-Zalesski, unde, fără electricitate, execută peste o mie de operaţii într-un 
singur an. În 1915, îşi ia doctoratul cu monografia Anestezia regională, pe care o şi 
publică şi este premiată de Univ. din Varşovia. Ajunge prof. univ. la Fac. de Medicină 
din Taşkent. Studiu important: Eseu despre chirurgia infecțiilor septice, 1916. 

La cererea unui episcop, devine preot, în 1921. Ajunge Arhiepiscop al 
Simferopolului şi Crimeii. Arestat de regimul bolşevic-ateu în 1923 şi, din nou, în 
1930; regimul ateu încearcă să-l determine să renunţe la preoţie. A pătimit 11 ani în 
închisorile şi lagărele comuniste. În condiţiile „toleranţei” de la finele celui de-al 
Doilea Război Mondial, i se acordă Premiul Stalin pentru medicină, în 1946; banii 
primiţi îi împarte orfanilor de război. În 1957, a devenit membru de onoare al Acad. 
Teologice din Moscova. Moaştele sale se află în Catedrala Sfânta Treime din 
Simferopol, Crimeea. V. Karditsa, Pr. N. S., Sfântul Luca al Crimeei. Minuni 
contemporane, Ed. Sophia, p. 24, 25, «https://graiulorthodox.wordpress.com». 

În plină teroare bolşevică, un chirurg de excepţie refuză să opereze fără icoana 
Maicii Domnului pe peretele sălii. Episcopul chirurg Luca Voino-Yaseneţki, 
mărturisitor al credinței în Hristos şi titan al ştiinţei deopotrivă, oferă lumii 
contemporane o minunată lecție de jertfire de sine, de slujire a semenilor şi de 
sfințenie. Fiind un chirurg foarte bun, Episcopul Luca primeşte acceptul de a opera în 
spitalele de prin închisorile prin care este purtat. Fiecare operaţie începe şi se termină 
cu o rugăciune către Maica Domnului, iar curăţarea trupului cu iod, spre dezinfectare, 
o făcea sfântul în semnul crucii, spre ajutor. V. «Crestinortodox.ro»; cf. şi 
V. V. Shmakova, A. A. Purgina, Valentin Feliksovich Voyno-Yasenetsky — The 
Great Surgeon and the Orthodox Saint, apud 
«cyberleninka.ru//valentin-feliksovich-voyno». 

„A văzut, de la cea mai fragedă vârstă, sinceritatea rugăciunilor părinteşti, lucru 
care,... a influenţat formarea concepţiei sale despre lume”. Spune: , Tatăl meu era 
catolic, foarte evlavios, întotdeauna mergea la biserică şi se ruga îndelung acasă... 
Mama se ruga acasă cu multă râvnă...”. În 1995, Luca „arhiepiscopul Simferopolului 
şi Crimeei, a fost proslăvit de Biserica Ortodoxă în ceata sfinţilor, cu cinstire locală, 
[sfinţi] ai Crimeei... În anul 2000, la Sinodul Arhieresc Jubiliar, ierarhul Luca a fost 
proslăvit în ceata Noilor Mucenici şi Mărturisitori Ruşi, pentru a fi cinstit în toată 
Biserica... Predicile sale alcătuiesc 12 volume. În perioada celui de-al Doilea Război 
Mondial, când s-au redeschis unele biserici în Rusia comunistă, a slujit din nou ca 
preot”. Spune: „Toată bucuria mea, toată viața mea constau în slujirea lui Dumnezeu, 

căci adâncă este credința mea. Totuşi, nu am de gând să părăsesc nici munca 
medicală, nici pe cea ştiinţifică "După: Luca, Arhiepiscopul Crimeei, p. 5, 6, 8, 
23-25, 27, 60, 74, 76, 78. 

Informaţii de mare preţ despre acest sfânt şi savant, precum şi o extraordinară 
pledoarie pentru binefacerile colaborării dintre ştiinţă şi religie, cu argumente, de la 
numeroşi savanţi creştini, avem în cartea sa Știința şi Religia, V. la Bibliografie, 
Voino-Yasenețki. 


Bibliografie: 

Datele bibliografice complete sunt în textul articolului VOINO-Y ASENETKI, 
Valentin Felixovici. 

Cele prescurtate în textul articolului sunt redate mai jos. 


Luca, Arhiepiscopul Crimeii » Luca, Arhiepiscopul Crimeii. Viaţa, canonul şi 
acatistul Sfântului Luca, Arhiepiscopul Crimeii, trad. din lb. rusă de Adrian 
Tănăsescu-Vlas, Ed. Sophia, Bucureşti, [2012]. 

Voino-Yaseneţki » Sfântul Luca al Crimeii, Știință şi Religie, trad. din limba rusă de 
Denis Chiriac, carte tipărită cu binecuvântarea Înaltpreasfinţitului TEOFAN, 
Mitropolitul Moldovei şi Bucovinei, [Ed.] Doxologia, laşi, 2018. 


ZACCARIA, Antonio Maria (1502-1539) 

Sfânt. Medic şi preot italian. Fondatorul Congregaţiei Chierici Regolari di San 
Paolo (Barnabiţii), dedicată studierii Scrisorilor Sfântului Paul. A fondat şi Ordinul 
Angelicii Sfântului Paul, pentru femei. A studiat filosofia şi medicina la Padova. 
Doctorat în medicină la 1524. A fost sfințit preot în 1529. 

Proclamat sfânt în 1897. V., detalii: Antonio Maria Zaccaria, Gli Scritti, 
Roma, Edizioni Barnabitiche, 1975; Prodi, Paolo, în Dizionario Biografico degli 
Italiani-volume 3 (1961), Situl Treccani. 

Bibliografie: 

Datele bibliografice complete sunt în textul articolului ZACCARIA, Antonio 

DICȚIONARUL  SAVANȚII LUMII CRED ÎN DUMNEZEU 
Elaborat de Liviu PETRINA şi Laura SIGARTEU PETRINA 
Rădăcinile Creştine ale Europeişi ale Lumii, trunchiul, crengile şi frunzele 
civilizaţiei mondiale, mai ales: fructele binecuvântate ale Credinței în 
Dumnezeu sunt pregnant învederateîn paginile acestui Dicţionar. 
Dicţionarul — având circa 2.800 de nume şi 1.000 de pagini, preţul: 150 de 

Științifică Jacques Maritaindin Bucureşti I, Calea Victoriei 155, Bloc D.1, 
Scara 6, Et. II. E-mail: editura.maritain @ gmail.com Telefon: 0727374129. 
AAPĂRUT: Editura MARITAIN Bucureşti, 2019 
http://www.noidacii.ro/Nr.145,%202020/$.L.C.D..pdf 

